
	诇讬讛讜讜 讚讜讘讬诐 讜诇讗 诇讬讛讜讜 讬注专. 诪讗讬 注讘讚 诇讬讛 讬注专 讚拽专讬转 诇讬讛 谞住: 讚讘注讬转讬. 讛讚讜讘讬诐 诇讛转讙专讜转 讘讛诐 讻砖讗讬谉 诪拽讜诐 拽专讜讘 诇讛诐 诇谞讜住 讜诇讛转讞讘讗讜转 讜讻砖讛谉 拽专讜讘讬诐 诇讬注专 讬讜爪讗讬谉 讘讛讘讟讞讛: 讝讻讛 讜讬爪转讛 诪诪谞讜 专讜转. 砖讬爪讗讜 诪诪谞讛 讚讜讚 讜砖诇诪讛 砖讛专讘讜 诇讛拽专讬讘 拽专讘谞讜转 讗诇诪讗 讝讛 讛讬讛 砖讻专讜: 诇拽诇诇讛 讛讜讛. 诇诪注讟 讗转 讬砖专讗诇 讜讗讜转讛 讻讜讜谞讛 讻讗谉 谞转拽讬讬诪讛: 讜讗诇讗 诪讗讬 讟讬讘讜转讬讛. 讚诪拽讜诐 讛讜讗讬诇 讜讛诪讬诐 专注讬诐 讜讛讗专抓 诪砖讻诇转: 讞谉 诪拽讜诐 注诇 讬讜砖讘讬讜. 讜讗驻讬诇讜 讛讜讗 专注 谞专讗讛 诇讛诐 讟讜讘: 讞谉 讛讗砖讛. 转诪讬讚 注诇 讘注诇讛 讜讗驻讬' 讛讬讗 诪讻讜注专转 谞讜砖讗转 讞谉 讘注讬谞讬讜: 讗讞讚 砖讙讬专讛 讚讜讘讬诐. 讘注讜谉 砖讙讬专讛 讚讜讘讬诐 讘转讬谞讜拽讜转: 讞诇讛. 讞讚 讗转 讞诇讬讜 转专讬 讜讞讚 讗砖专 讬诪讜转 讘讜: 诪讬 砖拽讬诇 讻讜诇讬 讛讗讬. 讘讛讗讬 拽专讗 讻转讬讘 砖诪谞讛 讚讘专讬诐 讻住祝 讜讘讙讚讬诐 讜爪讗谉 讜讘拽专 讜注讘讚讬诐 讜砖驻讞讜转 讜讝讬转讬诐 讜讻专诪讬诐: 讻住祝 讜讘讙讚讬诐 讛讜讗 砖拽诇. 讚讻转讬讘 讜讬爪专 讻讻专讬诐 讻住祝 讘砖谞讬 讞专讬讟讬诐 讜砖转讬 讞诇讬驻讜转 讘讙讚讬诐: 讘砖诪谞讛 砖专爪讬诐. 讘驻专拽 砖诪谞讛 砖专爪讬诐 (砖讘转 拽讝.): 讛讙讬注 注转 诇讬讟讜诇 砖讻专. 转讜专转讱 讘注讜诇诐 讛讝讛: 讗讘谉 砖讜讗讘转. 砖诪讙讘讛转: 讗转 讛诪转讻转 诪谉 讛讗专抓 讜诪注诪讬讚转讜 讘讗讜讬专 [讜注''讬 讗讜转讜 讗讘谉 讛注诪讬讚 讛注讙诇讬诐 砖诇 讬专讘注诐 讘讗讜讬专]: 专讘谞谉 讚讞讛. 讚讜讞讛 讛讬讛 讗转 讛转诇诪讬讚讬诐 诪驻谞讬 讗诇讬砖注 讻砖讛讬讛 诪砖诪砖 诇驻谞讬讜 讚讻转讬讘 诇讗讞专 砖驻讬专砖 诪诪谞讜 讛诪拽讜诐 讗砖专 讗谞讞谞讜 讬讜砖讘讬谉 讘讬转 讛诪讚专砖 砖诇 专讘谞谉 爪专 诪诪谞讜 砖谞转讜住驻讜 讛转诇诪讬讚讬诐 砖讛讬讛 讙讞讝讬. 讚讜讞讛: 讬谞讗讬 诪诇讻讗 拽讟诇讬讛 诇专讘谞谉. 讻讚讗诪专讬谞谉 讘拽讬讚讜砖讬谉 讘讛讗讜诪专 诇砖诇讜讞讜 (讚祝 住讜.): 讘注诇讬 砖专讜讬 讘转讜讻讱. 谞砖讬讗 (讛讬 (讛 讻讚讗诪专讬谞谉 讘讞讙讬讙讜: (讚祝: 讟讝:): 拽诐 拽诪讬讬讛讜 砖驻讬专. 讻讬讘讚转讜: 讗讻住谞讬讛 讝讜 讬驻讛. 讘诪注砖讬讛: 讟专讜讟讜转. 注讙讜诇讜转: 讘讻讱 讗转讛 注讜住拽. 诪住转讻诇 讘讗砖转 讗讬砖: 讗讞讜讬 诇讬讛 讘讬讚讬讛. 砖讬拽讘诇谞讜: 讬爪专. 砖诇 转砖诪讬砖 转拽专讘谞讜 讘讬诪讬谉 砖诇讗 讬拽讜抓 讘驻专讬讛 讜专讘讬讛 讜讻谉 转讬谞讜拽 驻谉 讬讘专讞 讜讬讗讘讚 讗转 注爪诪讜 讜讗砖讛 讗祝 讛讬讗 讚注转讛 拽诇讛 讜讗诐 讬专讚驻讜讛 转爪讗 诇转专讘讜转 专注讛: 诪转谞讬' 转爪讗 讜转专注讛 讘注讚专. 讻砖讗专 讞讜诇讬谉 讜讛讗讬 转谞讗 诇讬转 诇讬讛 讛讗 讚讗诪专讬谞谉 讘讻诪讛 讚讜讻转讬 注讙诇讛 注专讜驻讛 谞讗住专讛 诪讞讬讬诐 讜讬专讬讚转讛 诇谞讞诇 讗讬转谉 讗讜住专转讛 讜讘诪住讻转 讻专讬转讜转 诪讜拽诪讬谞谉 诇讛 诇诪讬诇转讗 讘驻诇讜讙转讗 讚转谞讗讬 讘驻专拽 讘转专讗 (讚祝 讻讛.): 讻讬驻专讛 住驻讬拽讛. 讛讬讗 注砖转讛 讗转 砖诇讛 讜讗诐 诇讗 谞诪爪讗 讛讛讜专讙 谞转讻驻专 讛住驻拽 讜诇讻砖谞诪爪讗 谞注砖讛 讜讚讗讬 讜讬讛专讙 讜诪讬讛讜 讛讬讗 讘讗讬住讜专 讛谞讗讛 讚讬讚讛 拽讬讬诪讗 讚讻驻专讛 讻转讬讘 讘讛 讻拽讚砖讬诐: 砖谞讬诐 讗讜诪专讬诐 专讗讬谞讜 诇讗 讛讬讜 注讜专驻讬谉. 讚讛讗 谞讜讚注 诪讬 讛讻讛讜 讜讗注''驻 砖讗讬谞讜 注讻砖讬讜 讘驻谞讬谞讜 诇讚讜谞讜: 讘讟诇讛 注讙诇讛 注专讜驻讛. 砖讛专讬 诪讻讬专讬谉 (讛谉) 讘讛谉 诪讬 讛专讙讬诇 讘讛谉 诇讛专讜讙: 诇讗 讗驻拽讜讚. 注诇 谞讬讗讜祝 谞砖讜转讬讻诐 诇讘讜讚拽谉 讜诪驻谞讬 诪讛 注诇 讘谞讜转讬讻诐 讻讬 转讝谞讬谞讛 讜注讜讚 讻讬 讛诐 注诐 讛讝讜谞讜转 讬驻专讚讜 讛诐 注爪诪谉 谞讜讗驻讬谉 讻驻专讚讬诐 讛诇诇讜: 讛讗砖讻讜诇讜转. 诪驻专砖 讘讙诪专讗 砖讛讻诇 讘讛谉 注讚 讬诪讬讛谉 诇讗 讛讬讛 诪讞诇讜拽转 讘讞讻诪讬 讬砖专讗诇 讻讜诇谉 讛讬讜 讗讜诪专讬诐 讚讘专讬诐 讻谞转讬谞转谉 诇诪砖讛 诪住讬谞讬 讜讛谉 讛专讗砖讜谞讬诐 砖谞讞诇拽讜 讘住诪讬讻转 拽专讘谞讜转 讘讬讜诐 讟讜讘 讻讚讗诪专讬谞谉 讘讞讙讬讙讛 (讚祝 讟讝.) 讜讛讜讗 讛讬讛 诪讞诇讜拽转 专讗砖讜谉 砖讛讬讛 讘讬砖专讗诇 讘讚讘专讬 转讜专讛: 讛注讘讬专 讛讜讚讬讬转 讛诪注砖专. 砖诇讗 讬讛讬讜 诪转讜讜讚讬谉 讘注专转讬 讛拽讚砖 讻讜' 讜讘讙诪专讗 诪驻专砖 讟注诪讗: 注讜专专讬谉 讜谞讜拽驻讬谉. 讘讙诪专讗 诪驻专砖 讟注诪讗:





转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

诇注讜诇诐 诇讗 讬讛讗 讛诪讜讻讬讞 讻讜注住 讘转讜讻讞讜转讬讜 讻诇 讻讱 注讚 砖讬讛讗 讚讜讞讛 讗转 讛谞讜讻讞 诪诇驻谞讬讜 诪讻诇 讜讻诇 砖讻诇 砖讛讜讗 注讜砖讛 讻谉 讙讜专诐 诇讜 砖讬讟专讚 讜讬爪讗 诇转专讘讜转 专注讛 讜诇讗 住讜祝 讚讘专 讛讗讘 讗讜 讛专讘 讘拽讟谉 砖讚注转讜 拽诇讛 讜讻砖讛讗讘 讗讜 讛专讘 讚讜讞讛讜 诪讻诇 讜讻诇 讬讘专讞 讜讬讗讘讚 讗转 注爪诪讜 讗讜 讛讘注诇 讘讗砖讛 砖讚注转讛 讙"讻 拽诇讛 讜转爪讗 诇转专讘讜转 专注讛 讗诇讗 讗祝 讛讞讻诐 讗讜 讛诪谞讛讬讙 诇讻诇 讗讚诐 讻谉 讜讻诇 砖讻谉 讛讗讚诐 讘注爪诪讜 讘诪讛 砖讛讟讘注 诪讜砖诇 注诇讬讜 讜讗讬 讗驻砖专 诇讬驻住拽 诪诪谞讜 诪讻诇 讜讻诇 砖诇讗 诇讛砖转诪砖 讘讜 拽爪转 讻驻讬 讛讛讻专讞 讻讙讜谉 讬爪专讜 砖诇 讗讚诐 讜讗注"驻 砖讗诪专讜 讬爪专 转讬谞讜拽 讜讗砖讛 转讛讗 砖诪讗诇 讚讜讞讛 讜讬诪讬谉 诪拽专讘转 诪驻谞讬 砖讘讗诇讜 爪专讬讱 讗讝讛专讛 讬转专讛 讘驻专讟 讗讘诇 诪"诪 讘讻诇 注谞讬谉 讻谉 讜讛讜讗 砖讗诪专讜 诇讗 讻讗诇讬砖注 砖讚讞驻讜 诇讙讞讝讬 讘砖转讬 讬讚讬讜 讜讻砖谞驻专讚 讛讬诪谞讜 讻注住 讘注爪诪讜 讜讛驻诇讬讙 诇诪专讜讚 讜转诇讛 讗讘谉 砖讜讗讘转 讘注讙诇 讬专讘注诐 讜讛注诪讬讚讜 讘讬谉 讛讗专抓 诇专拽讬注 诇讛讟注讜转 讘讜 讘谞讬 讗讚诐 讜讻谉 诇讗... 讘砖转讬 讬讚讬讜 注诇 砖谞讚讛讜 讜诇讗 专爪讛 诇拽讘诇讜 讘转砖讜讘讛 讜讙专诐 诇讜 砖讻注住 讘注爪诪讜 讜注讘讚 讗转 讛讗诇讬诇讬诐 讜讻诪讜 砖讗诪专 讝拽祝 诇讘讬谞转讗... 讗转 讛专讘讬诐 诇注讘讚转 讛讗诇讬诇讬诐... 讝讛 讗讬谉 讘讜 砖诐 诇讜讜讬 讻诇诇 讜讻谉 讛讬讗 讛讙讬专住讗 讘讻诇 住驻专 诪讚讜讬拽 砖讚讞驻讜 讘砖转讬 讬讚讬讜 讜住讜驻专讬诐 讛诪讜讟注讬诐 讛讻谞讬住讜 讘讜 讘拽爪转 讙诪专讜转 砖诐 诇讜讜讬 注讚 砖谞诪爪讗 讘拽爪转 讙诪专讜转 讞讚砖讜转... 讜讟注讜转 讙诪讜专讛 讛讜讗 砖讛专讬... 讛谞讝讻专 讛讬讛 讘讬诪讬讜 诪谉 讛专讗砖讜谞讬诐 砖讘讘讬转 砖谞讬 砖讛专讬 砖诪注讜谉 讛爪讚讬拽 讛讬讛 诪砖讬专讬 讻谞住转 讛讙讚讜诇讛 专"诇 诪讗讜转诐 诪讗讛 讜注砖专讬诐 讝拽谞讬诐 砖讘讬诪讬 注讝专讗 讜讛讜讗 讛讬讛 讻讛谉 讙讚讜诇 讗讞专 注讝专讗 讜讗谞讟讬讙谞讜住 讗讬砖 住讜讻讜 拽讘诇 诪诪谞讜 讜讬讜住祝 讘谉 讬讜注讝专 讜讬讜住祝 讘谉 讬讜讞谞谉 拽讘诇讜 诪讗谞讟讬讙谞讜住 讜讬讛讜砖注 讘谉 驻专讞讬讛 拽讘诇 诪讛诐 讗诇讗 砖讟注讜转 诪驻讜专住诪转 讛讬讗 讜讝讛 砖讛讜讝讻专 讻讗谉 讛讬讛 讗讞专 砖讻注住 讘注爪诪讜 讜注讘讚 讗转 讛讗诇讬诇讬诐 讜诪专讚 注诇 讛讞讻诪讬诐 讜讞诇拽 注诇讬讛诐 讜讻讬砖祝 讜讛住讬转 讜讛讚讬讞 讜注诇 讝讛 讘注爪诪讜 谞讗诪专 讘诪住讻转 讙讬讟讬谉 讗住拽讬讛 讘谞讙讬讚讗 讜讗祝 砖诐 讻诇 砖讙讜专住 砖诐 诇讜讜讬 砖讘讜砖 住讜驻专讬诐 讛讜讗 讘诇讗 驻拽驻讜拽:



讛诪砖谞讛 讛砖谞讬讛 讜讛讻讜谞讛 讘讛 讘讘讬讗讜专 注谞讬谉 讛讞诇拽 讛砖谞讬 讜讛讜讗 砖讗诪专 谞诪爪讗 讛讛讜专讙 注讚 砖诇讗 转注专祝 讛注讙诇讛 转爪讗 讜转专注讛 讘注讚专 诪砖谞注专驻讛 转拽讘专 讘诪拽讜诪讛 砖注诇 住驻拽 讘讗转 诪转讞诇转讛 讻驻专讛 住驻讬拽讛 讜讛诇讻讛 诇讛 谞注专驻讛 讛注讙诇讛 讜讗讞专 讻讱 谞诪爪讗 讛讛讜专讙 讛专讬 讝讛 讬讛专讙 注讚 讗讜诪专 专讗讬转讬 讛讛讜专讙 讜注讚 讗讜诪专 诇讗 专讗讬讛 讗砖讛 讗讜诪专转 专讗讬转讬 讜讗砖讛 讗讜诪专转 诇讗 专讗讬转 讛讬讜 注讜专驻讬诐 砖谞讬诐 讗讜诪' 专讗讬谞讜 讜注讚 讗讜诪' 诇讗 专讗讬转诐 诇讗 讛讬讜 注讜专驻讬诐 讗诪专 讛专"诐 驻讬' 讗诪专讜 讛砖诐 讘住讜祝 注讙诇讛 注专讜驻讛 讜讗转讛 转讘注专 讛讚诐 讛谞拽讬 诪拽专讘讱 讜诇讗 讬讛专讜讙 讛讛讜专讙 讗讞专 砖谞注专驻讛 讛注讙诇讛 驻讬' 讗诪专讜 讬转' 诇讗 谞讜讚注 诪讬 讛讻讛讜 讬讚注谞讜 砖讗诐 谞讜讚注 诪讬 讛讻讛讜 讜讗驻讬' 讘注讚 讗讞讚 讗讬谉 注讜专驻讬谉 讜讻讘专 讛讜讚注转讬讱 讘讝讗转 讛诪住讻转讗 砖讻诇 诪拽讜诐 砖讛讗诪讬谞讛 转讜专讛 注讚 讗讞讚 砖讛讜讗 讘诪拽讜诐 砖谞讬诐 讜讗讬谉 讚讘专讬讜 砖诇 讗讞讚 讘诪拽讜诐 讛砖谞讬诐 讛谞讛 讗诪专谞讜 讘讻讗谉 讘讗诇讜 讛讛诇讻讜转 讛讬讜 注讜专驻讬谉 讗诪谞诐 讛讜讗 讻讗砖专 讛讻讞讬砖 注讚 诇注讚 讘注讚 讗讞讚 讗讜诇诐 讻讗砖专 讗诪专 讗讞讚 讗谞讬 专讗讬转讬 讛讛讜专讙 注讜讚 讘讗 讗讞专 讝讛 讗讞专 讜讛讻讞讬砖 讝讛 讜讗诪' 诇讗 专讗讬转讬讜 诇讗 讛讬讜 注讜专驻讬谉 诇驻讬 砖讛注拽专 讗讬谉 讚讘专讬讜 砖诇 讗讞讚 讘诪拽讜诐 砖谞讬诐 讜讗诪专 注讚 讗讞讚 讗讜诪专 专讗讬转讬 讜砖谞讬诐 讗讜诪专讬' 诇讗 专讗讬谞讜 讗诪谞诐 讝讛 讘驻住讜诇讬 注讚讜转 讻诪讜 砖讘讬讗专谞讜 讘住讜祝 讛驻专拽 讛砖砖讬 诪讝讗转 讛诪住讻转讗 讘驻住讜诇讬 注讚讜转 讛诇讱 讗讞专 专讜讘 讚讬注讜转:



讗诪专 讛诪讗讬专讬 谞诪爪讗 讛讛讜专讙 注讚 砖诇讗 转注专祝 讛注讙诇讛 讻诇讜诪专 讗注"驻 砖讻讘专 讛讜专讬讚讜讛 诇谞讞诇 讗讬转谉 转爪讗 讜转专注讛 讘注讚专 讻诇讜诪专 砖讛讬讗 讞讜诇讬谉 讙诪讜专讬诐 讜砖诪讗 转讗诪专 讜讛诇讗 讘诪住讻转 拽讚讜砖讬谉 讗诪专讜 砖讬专讬讚转讛 诇谞讞诇 讗讬转谉 讗讜住专转讛 专"诇 砖诪砖讛讜专讬讚讜讛 诇谞讞诇 讗讬转谉 讗注"驻 砖诇讗 谞注专驻讛 谞讗住专讛 讘讛谞讗讛 讜讗诐 讻谉 讻砖谞诪爪讗 讛讛讜专讙 诇诪讛 驻拽注 讗讬住讜专讛 转讚注 砖讘讗讞专讜谉 砖诇 讻专讬转讜转 讛拽砖讜 诪讝讜 诇讝讜 讜讛注诪讬讚讜讛 讘诪讞诇讜拽转 讜诪讬 砖砖谞讛 讝讜 诇讗 砖谞讛 讝讜 讜诪"诪 讬砖 砖讚讜讞讬诐 讗讜转讛 住讜讙讬讗 诇讜诪专 砖诇讗 谞讗诪专 讻谉 讗诇讗 讚专讱 讚讞讬讛 讜诪砖讗 讜诪转谉 讜诇注谞讬谉 驻住拽 诪讬讛讗 诪注诪讬讚讬谉 讗转 砖转讬讛谉 砖讻诇 砖诇讗 谞诪爪讗 讛讛讜专讙 讛讜专讚转讛 诇谞讞诇 讗讬转谉 讗讜住专转讛 讘讛谞讗讛 讗注"驻 砖诇讗 谞注专驻讛 注讚 砖讗诐 诪转讛 诪讗讬诇讬讛 讗讜 谞砖讞讟讛 讗住讜专讛 讘讛谞讗讛 讛讗 讗诐 谞诪爪讗 驻拽注 讗讬住讜专讛 诇诪驻专注 讜转专注讛 讘注讚专 讜讻谉 谞专讗讛 讚注转 讙讚讜诇讬 讛诪讞讘专讬诐 砖驻住拽讜 讗转 砖转讬讛谉 讻诪讜 砖讘讬讗专谞讜 讘诪住讻转 拽讚讜砖讬谉:



谞诪爪讗 讛讛讜专讙 讗讞专 砖谞转注专驻讛 讛专讬 讛讜讗 讻注讙诇讛 注专讜驻讛 住转诐 专"诇 砖诇讗 谞诪爪讗 讛讛讜专讙 讜转拽讘专 讘诪拽讜诪讛 砖注诇 讛住驻拽 讘讗讛 诪转讞诇讛 讻驻专讛 住驻讬拽讛 讜讛诇讻讛 诇讛 讻诇讜诪专 砖讛讬讗 注砖转讛 讗转 砖诇讛 讜诇注谞讬谉 讛讛讜专讙 诪讬讛讗 讻诇 砖谞诪爪讗 讗驻讬' 诪砖谞转注专驻讛 讛注讙诇讛 讛讜专讙讬谉 讗讜转讜 砖讛专讬 谞讗诪专 讘住讜祝 讛驻专砖讛 讜讗转讛 转讘注专 讛讚诐 讛谞拽讬:



讜讗讞"讻 讘讗 诇讘讗专 讘讗讬 讝讛 注讚讜转 讗谞讜 谞诪谞注讬诐 砖诇讗 诇注专讜祝 讗转 讛注讙诇讛 砖讗诐 诇注谞讬谉 讛讛讜专讙 讜讚讗讬 讗讬谞讜 谞讛专讙 讗诇讗 讘注讚讜转 讘专讜专讛 讗讘诇 诇注谞讬谉 讛驻拽注转 注专讬驻转 讛注讙诇讛 讻讬爪讚 讛讜讗 讛讚讬谉 讜讗诪' 砖讻诇 砖讗诪专 注讚 讗讞讚 讗谞讬 专讗讬转讬 讗转 讛讛讜专讙 讗驻讬诇讜 注讘讚 讗讜 砖驻讞讛 讗讜 讗讞讚 诪砖讗专 讛驻住讜诇讬诐 讻诇 砖讗讬谉 砖诐 讛讻讞砖讛 诇讗 讛讬讜 注讜专驻讬诐 讛讬讛 砖诐 讛讻讞砖讛 讗诐 注讚讜转 砖诇 讻砖专 讛讜讗 专"诇 砖讗诪专 注讚 讗讞讚 讻砖专 专讗讬转讬 讗转 讛讛讜专讙 讜讛讬讛 讻砖专 讗讞专 砖讛讻讞讬砖讜 讗诐 讘讝讛 讗讞专 讝讛 讛讜讗 诇讗 讛讬讜 注讜专驻讬谉 砖讻讘专 谞转拽讘诇 注讚讜转 讛专讗砖讜谉 讻砖谞讬诐 讜讗讬谉 注讚讜转讜 砖诇 砖谞讬 讻诇讜诐 讗讘诇 讗诐 讛讻讞讬砖讜讛讜 砖谞讬诐 讗祝 诇讗讞专 讝诪谉 讜讗诪专讜 诇讜 诇讗 专讗讬转 注讜专驻讬谉 砖讛专讬 诪"诪 砖谞讬诐 讜砖谞讬诐 讛诐 讜讘讘转 讗讞转 讗驻讬' 诇讗 讛讻讞讬砖讜 讗诇讗 讗讞讚 诇讜诪专 诇讗 专讗讬转 注讜专驻讬谉 讜讗诐 讬讛讬讛 诪讞诇讜拽转 讘讬谉 讻砖专讬诐 讜驻住讜诇讬诐 讻诇 砖讗诪专 讻砖专 讗讞讚 转讞诇讛 专讗讬转讬 讜驻住讜诇 讗讜诪专 诇讗 专讗讬转 讗讬谉 讝讛 讛讻讞砖讛 讗祝 讘讘转 讗讞转 讜讗讬谉 注讜专驻讬谉 讛注讬讚 讛讻砖专 砖专讗讛 讜砖谞讬 驻住讜诇讬诐 诪讻讞讬砖讬谉 讗讜转讜 注讜专驻讬谉 砖讗讞讚 讻砖专 讜砖谞讬 驻住讜诇讬谉 诪讞爪讛 注诇 诪讞爪讛 讛诐 讜讗诐 讻诇诐 驻住讜诇讬谉 讛讜诇讻讬谉 讗讞专 专讜讘 讚注讜转 讘讬谉 诇拽讜诇讗 讘讬谉 诇讞讜诪专讗 讘讬谉 讘讘转 讗讞转 讘讬谉 讘讝讛 讗讞专 讝讛 讻讱 诪转讘专专 讛注谞讬谉 诇驻讬 住讜讙讬转 讛讙诪专讗 讗诇讗 砖讬砖 讞讜诇拽讬谉 讘拽爪转 讚讘专讬诐 讜讗祝 讙讚讜诇讬 讛诪驻专砖讬诐 讞诇拽讜 讘注谞讬谞讬诐 讗诇讜 注诐 讙讚讜诇讬 讛诪讞讘专讬诐 讘讻诪讛 讚讘专讬诐 讜讗谞讜 讻转讘谞讜 讛谞专讗讛 诇谞讜 讜讻讘专 讘讬讗专谞讜 讻讬讜爪讗 讘注谞讬谉 讝讛 讘注讚讜转 住转讬专讛 讘驻专拽 诪讬 砖拽谞讗:



讜爪专讬讱 砖转讚注 砖讻诇 砖讗谞讜 诪驻拽讬注讬谉 注专讬驻转 讛注讙诇讛 讘专讗讬讛 驻讬专讜砖讜 讗祝 讘砖讗讬谉 讛专讜讗讛 讗讜诪专 驻诇谞讬 讛讬讛 砖讛专讬 诪"诪 讗讬谉 诪转拽讬讬诐 讘讜 讜注讬谞讬谞讜 诇讗 专讗讜 讜诪"诪 讘转诇诪讜讚 讛诪注专讘 驻专砖讜讛 讚讜拽讗 讘砖讗讜诪专讬诐 讗诐 专讜讗讬谉 讗谞讜 讗讜转讜 诪讻讬专讬谉 讗谞讜 讘讜:



讝讛讜 讘讬讗讜专 讛诪砖谞讛 讜驻住拽 砖诇讛 诇砖讬讟转谞讜 讜诇讗 谞讻谞住 转讞转讬讛 讘讙诪专讗 讚讘专 砖诇讗 讘讬讗专谞讜讛讜 讗诇讗 砖讘诪住讻转 诪讙诇讛 讛转讘讗专 砖讗讬谉 注讜专驻讬谉 讗转 讛注讙诇讛 讗诇讗 讘讬讜诐 砖讛专讬 讻驻专讛 讻转讜讘 讘讛 讻拽讚砖讬诐 讜讻诇 讛讬讜诐 讻砖专 诇讻讱 讜讻讘专 讘讬讗专谞讜 讘驻专拽 专讗砖讜谉 砖讗讬谉 注讜专驻讬谉 砖转讬诐 讻讗讞转 讜讘诪拽讜诐 讗讞专 讛转讘讗专 砖讗诐 谞诪爪讗讜 注讬讚讬讛 讝讜诪诪讬谉 诪讜转专转 讘讛谞讗讛 讻讬爪讚 讗诪' 讗讞讚 专讗讬转讬 讜讘讗讜 砖谞讬诐 讜讛讻讞讬砖讜讛讜 讜讛驻专讬砖讜讛 诇注专讬驻讛 讜讛讜讝诪讜 讛砖谞讬诐 诪讜转专转 讘讛谞讗讛 讜讻谉 讘转诇诪讜讚 讛诪注专讘 讛转讘讗专 砖讗讬谉 讚讬谉 注讙诇讛 讗诇讗 讘讗专抓 砖谞讗诪专 讘讗讚诪讛 讗砖专 讛' 讗诇讛讬讱 谞讜转谉 诇讱 讗诇讗 砖讘转讜住驻转讗 讗诪专讜 砖讗祝 讘注讘专 讛讬专讚谉 讛讬转讛 谞讜讛讙转 砖谞讗诪专 讻讬 讬诪爪讗 诇专讘讜转 注讘专 讛讬专讚谉 讜讻谉 讛转讘讗专 讘诪拽讜诐 讗讞专 砖讗诐 谞转讗讞专讜 讗谞砖讬 讛注讬专 讛拽专讜讘讛 讜诇讗 讛讘讬讗讜 注讙诇讛 诪讘讬讗讬谉 讗讜转讛 诇讗讞专 砖转讬 砖谞讬诐:



讛诪砖谞讛 讛砖诇讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖诇讬砖讬 讜讛讜讗 砖讗诪专 诪砖专讘讜 讛专爪讞谞讬诐 讘讟诇讛 注讙诇讛 注专讜驻讛 诪砖讘讗 讗诇注讝专 讘谉 讚讬谞讗讬 讜转讞讬谞讛 讘谉 驻专讬砖讛 讞讝专讜 诇拽专讜转讜 讘谉 讛专爪讞谉 诪砖专讘讜 讛谞讜讗驻讬诐 驻住拽讜 讛诪讬诐 讛诪讗专专讬诐 讜专讘谉 讬讜讞谞谉 讘谉 讝讻讗讬 讛驻住讬拽谉 砖谞讗诪专 诇讗 讗驻拽讜讚 注诇 讘谞讜转讬讻诐 讻讬 转讝谞讬谞讛 讜注诇 讻诇讜转讬讻诐 讻讬 转谞讗驻谞讛 诪砖诪转 讬讜住祝 讘谉 讬讜注讝专 讗讬砖 爪专讬讚讛 讜讬讜住讬 讘谉 讬讜讞谞谉 讗讬砖 讬专讜砖诇讬诐 讘讟诇讜 讛讗砖讻讜诇讜转 砖谞' 讗讬谉 讗砖讻讜诇 诇讗讻讜诇 讘讻讜专讛 讗讜转讛 谞驻砖讬 讗诪专 讛专"诐 诪砖专讘讜 讛诪谞讗驻讬诐 讗诪' 讛砖诐 讜谞拽讛 讛讗讬砖 诪注讜谉 讘讝诪谉 砖讛讗讬砖 诪谞讜拽讛 诪注讜谉 诪讬诐 讘讜讚拽讬谉 讗转 讗砖转讜 讜讗砖讻讜诇讜转 讻谞讜讬 诇讗讬砖 讛诪讘讬谉 讘讜 讛讟讜讘讜转 讜讛讞讻诪讜转 讜讛讜讗 讗诪专诐 讗砖讻讜诇讜转 讗讬砖 砖讛讻诇 讘讜:



讗诪专 讛诪讗讬专讬 诪砖专讘讜 讛专爪讞谞讬诐 讘讟诇讛 注讙诇讛 注专讜驻讛 讜讻讜' 驻讬' 诪驻谞讬 砖讛讬讛 讛注谞讬谉 谞讻专 诇讛诐 砖讗讜转诐 讛专讙讬诇讬诐 讘讻讱 注砖讗讜讛 讜讗讬谉 讝讛 住驻拽 讙诪讜专 讜讝讛讜 砖讗诪专讜 讘讙诪专讗 砖专讘讜 讛专爪讞谞讬诐 讘讙诇讜讬 讜驻讬专砖 讘诪砖谞转谞讜 砖讚讘专 讝讛 讛转讞讬诇 诪砖讘讗 讗诇注讝专 讘谉 讚讜谞讗讬 讜转讞讬谞讗 讘谉 驻专讬砖讗 砖讛讬讜 专讜爪讞讬诐 讙诪讜专讬诐 讜驻讬专砖 注诇 讗讜转讜 讘谉 驻专讬砖讗 砖转讞诇讛 讘谉 讜讞讝专讜 诇拽专讜转讜 讘谉 讛专爪讞谉:



诪砖专讘讜 讛诪谞讗驻讬诐 驻住拽讜 诪讬诐 讛诪专讬诐 驻讬' 诪驻谞讬 砖诇讗 讛讬讜 诪讞讝讬拽讬诐 讗讜转诐 讘谞拽讜讬 注讜谉 讜谞讗诪专 注诇 讝讛 讘讙诪专讗 讜讗讜诪专 诇讗 讗驻拽讜讚 注诇 讘谞讜转讬讻诐 讜讻讜' 诪讗讬 讜讗讜诪专 讜讻讬 转讬诪讗 注讜谉 讚讬讚讬讛 讗讬谉 讚讘谞讬讛 讜讚讘谞转讬讛 诇讗 转诇诪讜讚 诇讜诪专 诇讗 讗驻拽讜讚 讜讻讬 转讬诪讗 注讜谉 讚讗砖转 讗讬砖 讗讬谉 讚驻谞讜讬讛 诇讗 转诇诪讜讚 诇讜诪专 讻讬 讛诐 注诐 讛讝讜谞讜转 讬驻专讚讜 讜讻讜' 讜诪讻讗谉 讛讘讬讗讜 专讘讬诐 专讗讬讛 诇讚讘专讬 讙讚讜诇讬 讛诪讞讘专讬诐 砖讻转讘讜 砖讻诇 注讜谉 讘讬讗讛 砖讘讬诪讬讜 诪注讻讘 讗转 讛诪讬诐 诪诇讘讚讜拽 讗转 讗砖转讜 讜讗谞讬 转诪讛 砖讗诐 诪讻讞 住讜讙讬讗 讝讜 讗转讛 讘讗 讗祝 注讜谉 讘谞讬讜 讜讘谞讜转讬讜 讬注讻讘 讗诇讗 砖讗谞讜 诪驻专砖讬诐 砖讻诇 砖讘谞讬 讘讬转讜 驻专讜爪讬诐 讘讝诪讛 讜讛讜讗 讗讬谞讜 诪讜讞讛 讗祝 讛讜讗 驻专讜抓 讘讝诪讛 讜诪讗讞专 砖讛讜讗 驻专讜抓 讘讝诪讛 讞讜砖讚讬谉 讗讜转讜 诇讛讬讜转讜 讘讗 注诇讬讛 讗讞专 讛住转讬专讛 讜讻谉 讻诇谉 砖讛讚讜专 讻诇讜 驻专讜抓 讘注专讬讜转 讜讛讜讗 砖讗诪专讜 讘转诇诪讜讚 讛诪注专讘 讜讛讬转讛 讛讗砖讛 诇讗诇讛 讘拽专讘 注诪讛 讘讝诪谉 砖注诪讛 砖诇诐 讜诇讗 讘讝诪谉 砖讛诐 驻专讜爪讬诐:



诪砖诪转 讬讜住祝 讘谉 讬讜注讝专 讜讬讜住祝 讘谉 讬讜讞谞谉 讘讟诇讜 讛讗砖讻讜诇讜转 讜讗砖讻讜诇 讛讜讗 诪砖诇 注诇 讗讬砖 谞讻诇诇讜 讘讜 砖诇诪讜转 讛诪讚讜转 讜砖诇诪讜转 讛讞讻诪讜转 讻诇谉:



诪砖谞讛 讬讜讞谞谉 讻讛谉 讙讚讜诇 讛注讘讬专 讛讜讚讗转 讛诪注砖专 讗祝 讛讜讗 讘讟诇 讗转 讛诪注讜专专讬诐 讜讗转 讛谞讜拽驻讬诐 注讚 讬诪讬讜 讛讬讛 驻讟讬砖 诪讻讛 讘讬专讜砖诇讬诐 讜讘讬诪讬讜 讗讬谉 讗讚诐 爪专讬讱 诇砖讗讜诇 注诇 讛讚诪讗讬 讗诪专 讛专"诐 讝讗转 讛讛诇讻讛 讘注爪诪讛 讘讗讛 讘住讜祝 诪注"砖 讜砖诐 驻专砖谞讜 注谞讬谞讛 诪诇讛 讘诪诇讛 讜转讘拽砖 讗讜转诐 砖诐:



讗诪专 讛诪讗讬专讬 讬讜讞谞谉 讻讛谉 讙讚讜诇 讛注讘讬专 讛讜讚讗转 讛诪注砖专 专"诇 讘注专转讬 讛拽讚砖 诪谉 讛讘讬转 讜驻专砖讜 讛讟注诐 讘讙诪专讗 诇驻谞讬 砖讗讬谞讜 谞讬转谉 讻转讬拽谞讜 砖讛转讜专讛 讗诪专讛 诇讬转谞讜 诇诇讜讬诐 讜讘讘讬转 砖谞讬 讛讬讜 谞讜转谞讬谉 讗讜转讜 诇讻讛谞讬诐 诪驻谞讬 砖讻砖注诇讛 注讝专讗 讜诇讗 诪爪讗 注诪讜 诪讘谞讬 诇讜讬 拽谞住诐 砖诇讗 诇讬转谉 诇讛诐 诪注砖专 讜砖讬转谞讜讛讜 诇讻讛谞讬诐 砖诪讗 转讗诪专 讬转讜讚讜 注诇 讛讗讞专讬诐 讛讜讗讬诇 讜驻转讞 讛讻转讜讘 转讞诇讛 讘诪注砖专 讻讚讻转讬讘 讜谞转转 诇诇讜讬 讜讗讬 讗驻砖专 诇讛转讜讚讜转 注诇讬讜 讘讬讟诇 讗转 讛讻诇 讜注讜讚 砖讛专讬 诇讗 讛讬讛 讬讻讜诇 诇讜诪专 讻讻诇 诪爪讜转讱 讗砖专 爪讜讬转谞讬:



讗祝 讛讜讗 讘讬讟诇 讗转 讛诪注讜专专讬诐 专"诇 诪讛 砖讛讬讜 讛诇讜讬诐 讗讜诪专讬诐 讘砖讬专 讛拽专讘谉 注讜专讛 诇诪讛 转讬砖谉 讛' 砖讛讬讛 讗爪诇讜 讘诪拽专讗 讝讛 讛讟讞转 讚讘专讬诐 讻诇驻讬 诪注诇讛 讜注谞讬谉 讛驻住讜拽 讗讬谞讜 讗诇讗 砖讘讝诪谉 砖讬砖专讗诇 讘爪注专 讜讗讜诪讜转 讛注讜诇诐 讘砖诇讜讛 谞注砖讛 讛拽讘"讛 讻讬砖谉 专"诇 砖讗讬谞讜 诪砖讙讬讞 讘讛诐 讜讛讜讗 砖讗诪专讜 讘转诇诪讜讚 讛诪注专讘 讜讘讛诪专讜转诐 转诇谉 注讬谞讬 讻诇讜诪专 诪诇砖讜谉 诇讬谞讛 讻诇讜诪专 砖讗谞讬 诪住转讬专 驻谞讬 诪讛诐 讻讬砖谉:



讜讻谉 讘讬讟诇 讗转 讛谞讜拽驻讬谉 讜注谞讬谞讜 砖讛讬讜 诪讻讬谉 讗转 讛砖讜讜专讬诐 讛讘讗讬诐 诇拽专讘谉 讜砖讜专讟讬诐 砖专讬讟讜转 讻讚讬 砖讬驻讜诇 讛讚诐 讘注讬谞讬讛诐 讜讬转讘诇讘诇 专讗讜转诐 讜讬讜讻诇讜 诇讻驻讜转诐 住讬诇拽 讬讜讞谞谉 讚讘专 讝讛 诪驻谞讬 砖讛讬讛 谞专讗讛 讻讘注诇 诪讜诐 讜讛转拽讬谉 诇讛诐 砖诇砖诇讗讜转 讻注讬谉 讟讘注讜转 转拽讜注讜转 讘讗专抓 讜讛讬讜 诪讻谞讬住讬诐 讘讛诐 专讙诇讬 讛拽专讘谉 讜讛讬讜 砖讜讞讟讬诐 讗讜转讜 讘谞拽诇:



注讚 讬诪讬讜 讛讬讛 驻讟讬砖 诪讻讛 讘讬专讜砖诇讬诐 专"诇 讘讞讜诇讜 砖诇 诪讜注讚 讘讘讬转 讛谞驻讞讬诐 诇注砖讜转 诪诇讗讻转 讛讗讘讚 讜讛讜讗 诪讬讞讛 讘讚讘专 讗注"驻 砖诪讜转专 讛讬讛 诪驻谞讬 砖讛拽讜诇 谞砖诪注 诇诪专讞讜拽 讜讗讬谉 讛讻诇 讬讜讚注讬诐 砖讛讜讗 诪诇讗讻转 讛讗讘讚 讜讬砖 诇讞讜砖 诇诪讻砖讜诇:



讜讘讬诪讬讜 讗讬谉 讗讚诐 爪专讬讱 诇砖讗讜诇 注诇 讛讚诪讗讬 讜讝讛 诪驻谞讬 砖讛讜讗 砖诇讛 讘讻诇 讙讘讜诇 讬砖专讗诇 讜讞拽专 讜诪爪讗 砖诇讗 讛讬讜 诪驻专讬砖讬谉 讗诇讗 转专讜诪讛 讙讚讜诇讛 讘诇讘讚 讜讛讬讜 讗讜讻诇讬诐 讗转 讛砖讗专 讜诪讬 砖讛讬讛 诪讚拽讚拽 讘诪爪讜转 讻砖讛讬讛 诇讜拽讞 转讘讜讗讛 讛讬讛 砖讜讗诇 诇诪讜讻专 诪讛 注讬砖专 诪诪谞讜 讜讻砖讛讬讛 讬讜讚注 砖诇讗 讛讬讛 诪注讜砖专 讻诇 爪专讻讜 讗讜 讛讬讛 谞诪谞注 诪诇讜拽讞讜 讗讜 诪注砖专讜 讻讚讬 讛爪讜专讱 讜讘讗 讛讜讗 讜讚专砖 诇讛诐 讻砖诐 砖转专讜诪讛 讙讚讜诇讛 讘注讜谉 诪讬转讛 讻讱 转专讜诪转 诪注砖专 讜讟讘诇 讘注讜谉 诪讬转讛 讜讛转拽讬谉 诇诇讜拽讞讬诐 讚讘专 砖讛讜讗 拽诇 诇讛诐 砖诇讗 讬砖讗诇讜 诇诪讜讻专讬诐 讻诇讜诐 讗诇讗 砖讻诇 砖诇讜拽讞 讛转讘讜讗讛 诪注诐 讛讗专抓 讬驻专讬砖 诪诪谞讛 转专讜诪转 诪注砖专 讜诪注砖专 砖谞讬 讜转谞转谉 转专讜诪转 诪注砖专 诇讻讛谉 讻讚讬谞讛 讜诪注砖专 砖谞讬 讛专讬 讛讜讗 砖诇 注爪诪讜 诇讗讻诇讜 讛讜讗 讗讜 讚诪讬讜 讘讬专讜砖诇诐 讜诇讗 讬驻专讬砖讜 讛讬诪谞讜 诪注砖专 专讗砖讜谉 讜诇讗 诪注砖专 注谞讬 讗诇讗 讬讗诪专 诇诇讜讬 讗讜 诇注谞讬 讛讘讗 专讗讬讛 砖讛讜讗 讟讘诇 讜讟讜诇 讜讛讜讗 讗讜讻诇诐 砖讛专讬 砖谞讬 讗诇讜 诪讜转专讬诐 诇讝专讬诐 讜诪转讜讱 讻讱 诇讗 讛讬讛 讗讚诐 爪专讬讱 诇砖讗讜诇 诇诇讜拽讞讬诐 讚讘专 注诇 讛讚诪讗讬 讜讻讘专 讘讬讗专谞讜 讘专讗砖讜谉 砖诇 讞讜诇讬谉 讜讘拽爪转 砖讗专 诪拽讜诪讜转 注诇 讗讬 讝讛 爪讚 讛讜讗 诪驻专讬砖 转专讜诪转 诪注砖专 讘诇讗 讛驻专砖转 诪注砖专:



诪砖谞讛 诪砖讘讟诇讛 住谞讛讚专讬谉 讘讟诇 讛砖讬专 诪讘讬转 讛诪砖转讗讜转 砖谞' 讘砖讬专 诇讗 讬砖转讜 讬讬谉 讜讬诪专 砖讻专 诇砖讜转讛讜 讗诪专 讛专"诐 驻讬' 讗诪专 讛砖诐 讬转' 讝拽谞讬诐 诪砖注专 砖讘转讜 讘讞讜专讬诐 诪谞讙讬谞转诐 讛谞讛 讗爪诇 讛驻住拽 住谞讛讚专讬谉 讜讛诐 讛讝拽谞讬诐 讗砖专 讗诪' 讛砖诐 讬转' 讘讛诐 转转谉 诇讱 讘讻诇 砖注专讬讱 讜驻住讜拽 讛砖讬专 讙诐 讻谉 讜讛谞讛 谞讘讗专 讘住谞讛讚专讬谉 诪讛 砖专讗讜讬 砖讬讗诪专 讘讛诐 讘诪住讻转 住谞讛讚专讬谉:



讗诪专 讛诪讗讬专讬 诪砖讘讟诇讜 住谞讛讚专讬谉 讘讟诇 讛砖讬专 诪讘讬转 讛诪砖转讗讜转 专"诇 讘讬转 讞讜驻转 讞转谞讬诐 讜专诪讝 诇讚讘专 讝拽谞讬诐 诪砖注专 砖讘转讜 讘讞讜专讬诐 诪谞讙讬谞转诐 讜驻专砖讜 讘转诇诪讜讚 讛诪注专讘 砖讘讝诪谉 讛住谞讛讚专讬谉 讛讬转讛 讗讬诪转 住谞讛讚专讬谉 注诇讬讛诐 讜诇讗 讛讬讜 讗讜诪专讬诐 讚讘专 谞讘诇讛 讘砖讬专:



诪砖谞讛 诪砖诪转讜 谞讘讬讗讬诐 讛专讗砖讜谞讬诐 讘讟诇讜 讗讜专讬诐 讜转讜诪讬诐 诪砖讞专讘 讘讬转 讛诪拽讚砖 讘讟诇 讛砖诪讬专 讜谞讜驻转 爪讜驻讬诐 讜驻住拽讜 讗谞砖讬 讗诪谞讛 砖谞' 讛讜砖讬注讛 讛' 讻讬 讙诪专 讞住讬讚 讻讬 驻住讜 讗诪讜谞讬诐 诪讘谞讬 讗讚诐 专砖讘"讙 讗讜诪专 诪砖诐 专' 讬讛讜砖注 诪讬讜诐 砖讞专讘 讘讬转 讛诪拽讚砖 讗讬谉 讬讜诐 砖讗讬谉 讘讜 拽诇诇讛 讜诇讗 讬专讚 讛讟诇 诇讘专讻讛 讜谞讟诇 讟注诐 讛驻讬专讜转 专' 讬讜住讬 讗讜诪专 讗祝 谞讟诇 砖讜诪谉 讛驻讬专讜转 专' 砖诪注讜谉 讘谉 讗诇注讝专 讗讜诪专 讛讟讛专讛 谞讟诇 讛讟注诐 讜讗转 讛专讬讞 讛诪注砖专讜转 谞讟诇讜 讗转 讛砖诪谉 讜讗转 讛讚讙谉 讛讝谞讜转 讜讛讻砖驻讬诐 讻诇讜 讗转 讛讻诇 讗诪专 讛专"诐 驻讬' 谞讘讬讗讬诐 讛专讗砖讜谞讬诐 讛诐 谞讘讬讗讬 讘讬转 专讗砖讜谉 讗讜诇诐 谞讘讬讗讬 讘讬转 砖谞讬 讜讛诐 讞讙讬 讝讻专讬讛 讜诪诇讗讻讬 讜讞讘讬专讬讛诐 讬讗诪专 诇讛诐 谞讘讬讗讬诐 讛讗讞专讜谞讬诐 讜砖诪讬专 讘注诇 讞讬讬诐 讬谞拽讘 讛讗讘谞讬诐 讜讘讛 谞注砖讜 驻转讜讞讬 讗讜专讬诐 讜转讜诪讬诐 讜讛讬讛 谞诪爪讗 讘讝诪谞讬诐 讛讛诐 讜谞驻转 爪讜驻讬诐 诪讬谉 诪讛讚讘砖 讛讬讛 讘讗 诪讗专抓 讬砖专讗诇 讬拽专讗 爪讜驻讛 讛讬讛 讝讛 讘诪专讗讛讜 讜讟注诪讜 讜专讬讞讜 专砖讘"讙 讗讜诪' 诪砖讜诐 讟注诐 注专讘讜转 讜砖讜诪谉 讛驻讬专讜转 讬专爪讛 讘讝讛 驻讬专讜转 讗专抓 讬砖专讗诇 讜讻谉 谞诪爪讗讬诐 讛讬讜诐 讘诪拽讜诪讜转 专砖讘"讙 讗讜诪' 讛讟讛专讛 讘讟讜诇 讛讟讛专讛 讜讘讟讜诇 讛诪注砖专讜转 诪谞注讜 讝讛 讛讟讜讘:



讗诪专 讛诪讗讬专讬 诪砖诪转讜 谞讘讬讗讬诐 讛专讗砖讜谞讬诐 专"诇 砖讘讘讬转 专讗砖讜谉 讘讟诇讜 讗讜"转 砖诇讗 讞讝专讜 讘讘讬转 砖谞讬 讗注"驻 砖讛讬讜 讞讙讬 讝讻专讬讛 讜诪诇讗讻讬:



诪砖讞专讘 讘讬转 讛诪拽讚砖 讘讟诇 讛砖诪讬专 讜讛讜讗 讻注讬谉 转讜诇注转 砖讻诇 诪拽讜诐 砖讛讜讗 谞讜讙注 讘讗讘谉 讛讬讗 诪谞讜拽讘转 诇砖注转讛 讜讘讛 驻转讞讜 讗讘谞讬 讗驻讜讚 讜讻诪讜 砖讗诪专讜 讗讘谞讬诐 讛诇诇讜 讗讬谉 讻讜转讘讬谉 注诇讬讛诐 讘讚讬讜 砖讛专讬 讻转讜讘 驻转讜讞讬 讞讜转诐 讜讗讬谉 诪住专讟讬谉 注诇讬讛诐 讘讗讬讝诪诇 砖谞讗诪' 讘诪诇讜讗讜转诐 讗诇讗 讻讜转讘 注诇讬讛诐 讘讚讬讜 讜诪专讗讛 诇讛诐 砖诪讬专 诪讘讞讜抓 讜诪转讘拽注讜转 诪讗诇讬讛谉 讻转讗谞讛 讝讜 砖诪转讘拽注转 讘讬诪讜转 讛讞诪讛 讜讻谉 讘讟诇 谞驻转 爪讜驻讬诐 讜驻专砖讜 讘讙诪专讗 讚讘砖 讛讘讗 诪诪拽讜诐 砖讘讗专抓 讬砖专讗诇 讜谞拽专讗 爪讬驻讬讗 讜讛讬讛 诪讜驻诇讙 讘诪专讗讛 讜讘讟注诐 讜讘专讬讞 讜讻谉 驻住拽讜 讗谞砖讬 讗诪谞讛 讜谞注砖讜 讘诇讘讚 讘讜讟讞讬诐 讘讞专讬爪讜转诐 讜讗讬谞诐 讘讜讟讞讬诐 讘拽讜谞诐 专砖讘"讙 讗讜诪专 诪讬讜诐 砖讞专讘 讘讬转 讛诪拽讚砖 讗讬谉 讬讜诐 砖讗讬谉 讘讜 拽诇诇讛 讜讗讬谉 讟诇 讬讜专讚 诇讘专讻讛 讜谞讬讟诇 讜讻讜' 讜专' 讬讜住讬 讗讜诪专 讗祝 讛砖讜诪谉 砖诇 驻讬专讜转:



诪砖谞讛 讘驻讜诇诪讜住 砖诇 讗住驻住讬讬谞讜住 讙讝专讜 注诇 注讟专讜转 讞转谞讬诐 讜注诇 讛讗专讜住 讘驻讜诇诪讜住 砖诇 讟讬讟住 讙讝专讜 注诇 注讟专讜转 讛讻诇讛 讜砖诇讗 讬诇诪讚 讗讚诐 讗转 讘谞讜 讬讜谞讬转 讘驻讜诇诪讜住 讛讗讞专讜谉 讙讝专讜 砖诇讗 转爪讗 讛讻诇讛 讘讗驻专讬讜谉 讘转讜讱 讛注讬专 讜专讘讜转讬谞讜 讛转讬专讜 砖转爪讗 讛讻诇讛 讘讗驻专讬讜谉 讘转讜讱 讛注讬专 讗诪专 讛专"诐 驻讬' 驻讜诇诪讜住 讛讜讗 讝诪谉 讛讗讬砖 讜讝诪谉 诪诇讻讜转讜 讜讗讬专讜住 爪讜专讛 讗爪讟讜谞讗 讞诇讜诇讛 谞讜转谉 注诇 讗讞讚 诪转讜砖讘讜转讬讜 注讜专 讜讬讜专讛 讜讛讜讗 诪讬谉 讛谞拽专讗 讗爪诇谞讜 讘诪注专讘 讗诇爪专 讜注讟专讜转 讛讻诇讛 注讬专 砖诇 讝讛讘 讜讻讘专 讘讬讗专谞讜讛 讘诪住讻转 砖讘转 讜讻谉 讛注讟专讛 讜诪讛 砖讚讜诪讛 诇讝讛 讜讗驻专讬讜谉 讛讜讗 讻住讗 讜讞诇拽讜 讘讬爪讬讗转 讛讻诇讛 讘讜 诇诪讛 砖讘讜 诪谉 讛爪谞讬注讜转 讜讗诪专讜 驻讜诇诪讜住 讛讗讞专讜谉 讬专爪讛 讘讜 讛诪诇讻讜转 讗砖专 讛讜讗 讘讬诪讬讜 专"诇 专讘讬谞讜 讛拽讚讜砖 讜讗诪专讜 讬讜谞讬转 讬专爪讛 讘讜 讞讻诪讛 讬讜谞讬转 砖讛诐 讬拽专讗讜 讛专诪讝讬诐 讗砖专 转讛讬讛 讘讚讘讜专 讜讛诪讗诪专讬诐 讛诪转讜拽谞讬诐 讘讜 诪谞讙诇诐 讜诇讛诐 转讜讱 讞讻诪讛 讜讘转诇诪讜讚 讗诪专讜 诪砖转注讬 诇砖讜谉 讞讻诪讛 讜讘讗讜 讘诪讗诪专讬诐 讞讬讚讜转 讻诪讜 砖讛转讘讗专 讘讙诪' 讘注"讝 讜讛讬讜 讗爪诇 讛讬讜谞讬诐 诪讗诪专讬诐 诪讝讛 讛诪讬谉 诪讬讜讞讚讬诐 讘讗诪讜谞转诐 讗诪专讜 讘讛诐 诪讛 砖讬专爪讛 讚诪讬讜谉 讛专诪讝 讜讛讞讬讚讛 讜住讘转 讗住讜专 讝讛 砖讘讝诪谉 讘讬转 砖谞讬 诪诇讱 讗讞讚 诪讘谞讬 讞砖诪讜谞讬诐 讘讬专讜砖诇诐 讜讛讬讜 讗谞砖讬 讬专讜砖诇诐 诪砖诇砖诇讬谉 诇讛诐 讘拽讜驻讛 讚讬谞专讬 讝讛讘 讘讻诇 讬讜诐 讜谞讜转谞讬谉 诇讛诐 砖谞讬 转诪讬讚讬谉 诇拽专讘谉 讜讛讬讛 砖诐 讗讬砖 讛讬讛 讬讜讚注 讗诇讜 讛诪讗诪专讬诐 讗砖专 讛讬讜 诪砖谞讬诐 讘讛诐 讛讬讜谞讬诐 讚讘讜专诐 讜讝讛 诇砖讜谉 讛转诇诪讜讚 诇注讝 诇讛诐 讘讞讻诪讛 讬讜谞讬转 砖讛诐 讻诇 讝诪谉 砖讬转注住拽 讘拽专讘谉 诇讗 讬谞爪讞讜诐 讜讛驻住讬拽讜 诪讛诐 讛拽专讘谉 讜讗住专讜 讗讝 讻诇 诪讬 砖讬诇诪讚 讗转 讘谞讜 讛讞讬讚讛 讛讛讬讗 讗砖专 讛住讻讬诪讜 讘讛 讛讬讜谞讬诐 诇讚讘专 讘讛诐 讜讗讬谉 住驻拽 砖讻讘专 讗讘讚讛 讛讞讻诪讛 诇讗 谞砖讗专 诪诪谞讛 讗驻讬' 诪注讟:



讗诪专 讛诪讗讬专讬 讘驻讜诇诪讜住 砖诇 讗住驻住讬讬谞讜住 讜讻讜' 驻讬' 驻讜诇诪讜住 讞讬诇 讜讬砖 诪驻专砖讬诐 讝诪谉 讜讗诪专 砖讻砖讘讗 讗住驻住讬讬谞讜住 注诇 讬专讜砖诇诐 讙讝专讜 注诇 注讟专讜转 讞转谞讬诐 讜讛讜讗 砖讛讬讜 专讙讬诇讬谉 诇注砖讜转 注讟专讛 诇讞转谉 讛谉 砖诇 讜专讚 讜讛谉 砖诇 诪诇讞 讝讱 讛注砖讜讬 讻诪讬谉 住驻讬专 诪爪讬讬专转 讘爪讘注 讙驻专讬转 讜讙讝专讜 砖诇讗 诇注砖讜转 诇讗 诪诪讬谞讬谉 讗诇讜 讜诇讗 诪诪讬谉 讗讞专 讗驻讬' 砖诇 拽谞讬诐 讗讜 砖诇 讞讬诇转 讜讛讜讗 诪谉 讙诪讗 讜讗讬谉 爪专讬讱 诇讜诪专 砖诇 讜专讚 讜讛讚住 讜诪"诪 讘讘专讬讬转讗 讛转讬专讜 讗祝 砖诇 讜专讚 讜讛讚住 讜讻谉 讙讝专讜 注诇 讛讗讬专讜住 讜驻专砖讜 讘讜 讟讘诇讗 讚讞讚 驻讜诪讗 专"诇 讻诇讬 讗讞讚 讻注讬谉 转讜祝 砖讛讜讗 住讙讜专 诪讻诇 爪讚讚讬讜 讗诇讗 砖讬砖 砖诐 驻讛 讗讞讚 砖讛拽讜诇 谞讻谞住 讜讬讜爪讗 讚专讱 讘讜 讜讛讬讜 注讜砖讬谉 讘讜 砖讬专 讙讚讜诇 讻讘讘转讬 讛讞转谞讬诐:



讘驻讜诇诪讜住 砖诇 讟讬讟讜住 讜讛讜讗 砖讘讗 讗讞专 讗住驻住讬讬谞讜住 谞"讘 砖谞讛 砖讛讘讬讗讜 讗讞讚 诪诪诇讻讬 讘讬转 讞砖诪讜谞讗讬 讜讛讜讗 讛讜专拽谞讜住 注诇 讗专讜住讟讜讘诇讜住 讗讞讬讜 讙讝专讜 注诇 注讟专讜转 讻诇讛 讜讛讜讗 转讻砖讬讟 拽专讜讬 注讬专 砖诇 讝讛讘 讜讛讬讗 注讟专讛 砖诇 讻住祝 讜注讬专 诪爪讜讬讬专转 诇砖诐 讘讝讛讘 讜讘诪讬谞讬 驻转讜讞讬诐:



讜讻谉 讙讝专讜 砖诇讗 诇诇诪讚 讞讻诪转 讬讜谞讬转 讜讛讬讗 讛讬转讛 讞讻诪讛 讗讞转 砖讛讬讜 诪讚讘专讬诐 讘住转讜诪讜转 讜诪讘讬谞讬诐 讝讛 讗转 讝讛 讘专诪讬讝讜转 讜讻讘专 讘讗专讜 讘讙诪专讗 讛住讘讛 讜讛讜讗 砖讻砖爪专讜 诪诇讻讬 讘讬转 讞砖诪讜谞讗讬 讝讛 注诇 讝讛 讛讬讛 讛讜专拽谞讜住 诪讘讞讜抓 讜讗专讜住讟讜讘诇讜住 诪讘驻谞讬诐 讘讻诇 讬讜诐 讜讬讜诐 讛讬讜 诪砖诇砖诇讬谉 诇讛诐 讚讬谞专讬谉 讘拽驻讛 讜诪注诇讬谉 诇讛诐 转诪讬讚讬谉 讛讬讛 砖诐 讝拽谉 讗讞讚 砖讛讬讛 诪讻讬专 讘讞讻诪转 讬讜谞讬转 讜诇注讝 诇讛诐 砖讻诇 讝诪谉 砖注住讜拽讬诐 讘注讘讜讚讛 讗讬谉 谞诪住专讬谉 讘讬讚诐 讜讗讜转讜 讛讬讜诐 砖诇砖诇讜 诇讛诐 讚讬谞专讬谉 讜讛注诇讜 诇讛诐 讞讝讬专 讘讗讜转讛 砖注讛 讗住专讜 讞讻诪转 讬讜谞讬转 讗诇讗 砖讛转讬专讜讛 诇拽专讜讘讬 诪诇讻讜转 诪驻谞讬 砖讛讬讜 专讙讬诇讬诐 诇讛砖转诪砖 讘讛 讜讗讬谉 讝讛 诇砖讜谉 讬讜谞讬 讛讙诪讜专 讗诇讗 诇砖讜谉 讗讞专 砖诪爪讗讜 诇讛诐 讚专讱 讞讬讚讛:



讘驻讜诇诪讜住 讗讞专讜谉 讜讛讜讗 讝诪谉 砖讞专讘 讛讘讬转 注诇 讬讚讬 讟讬讟讜住 讙诐 讻谉 讙讝专讜 砖诇讗 转爪讗 讻诇讛 讘讗驻专讬讜谉 讗祝 讘转讜讱 讛注讬专 诪讘讬转 讗讘讬讛 诇讘讬转 讘注诇讛 讜讗讜转讜 讗驻专讬讜谉 讛讬讛 砖诇 诪注讬诇讬诐 讜讟诇讬转讜转 诪讜讝讛讘讜转:



诪砖谞讛 诪砖诪转 专讘谉 讬讜讞谞谉 讘谉 讝讻讗讬 讘讟诇 讝讬讜 讛讞讻诪讛 诪砖诪转 专讘谉 讙诪诇讬讗诇 讛讝拽谉 讘讟诇 讻讘讜讚 转讜专讛 讜诪转讛 讟讛专讛 讜驻专讬砖讜转 诪砖诪转 讬砖诪注讗诇 讘谉 驻讬讗讘讬 讘讟诇 讝讬讜 讛讻讛讜谞讛 诪砖诪转 专讘讬 讘讟诇讛 注谞讜讛 讜讬专讗转 讞讟讗 讗诪专 讛专"诐 驻讬' 砖拽讚谞讬诐 诪诇诪讚讬 讛拽专讬讗讛 讜讛转诇诪讜讚 讜住驻讜专 讘谉 注讝讗讬 诪讘讜讗专 讘讘专讗砖讬转 专讘讗 砖讛讜讗 诇讗 谞砖讗 讗砖讛 讻诇诇 讜讛讬转讛 住讘转讜 砖讗诪专 讞砖拽讛 谞驻砖讬 讘转讜专讛 讜注讚 讝诪谉 专"讙 讛讝拽谉 讛讬讜 讛讗谞砖讬诐 拽讜专讬谉 讛转讜专讛 诪注讜诪讚 诪砖讘讗 专"讙 讛讬讜 诇讜诪讚讬诐 讗讜转讛 诪讬讜砖讘 讜讝讛 讗砖专 专诪讝 讗诇讬讜 讘讘讟讜诇 讻讘讜讚 讛转讜专讛 讜讗诪谞诐 讗诪专讜 讘专' 注拽讬讘讗 讙诐 讻谉 讘讟诇 讻讘讜讚 讛转讜专讛 讬专爪讛 讘讜 讻讘讜讚 讛诇诪讜讚 讜讛讜讗 讗诪专诐 诪砖诪转 专' 注拽讬讘讗 讘讟诇讜 讝专讜注讬 转讜专讛 讜谞住转诪讜 诪注讬谞讜转 讞讻诪讛 讜讘讗讜专 拽讟谞讜转诐 砖诇 讞住讬讚讬诐 诪拽讜讘爪诐 讜注讬拽专诐 诇驻讬 砖注拽专 讛讚讘专 讜讛转讞诇转讜 拽讟谉 讜讗砖专 讛讬讜 讗讞专 专讘谞讜 讛拽讚讜砖 讛诐 讗砖专 讛讜住讬驻讜 讘讻讗谉 诪砖诪转 专' 讘讟诇讛 注谞讜讛 讜讬专讗讛 讞讟讗:



转讜住驻转讗 诪砖诪转 专' 诪讗讬专 讘讟诇讜 诪讜砖诇讬 诪砖诇讬诐 诪砖诪转 专' 注拽讬讘讗 驻住拽讜 讛讚专砖谞讬诐 诪砖诪转 讘谉 注讝讗讬 驻住拽讜 讛砖拽讚谞讬诐 诪砖诪转 讘谉 讝讜诪讗 驻住拽讜 讛转诇诪讬讚讬诐 诪砖诪转 专' 讗诇注讝专 讘谉 注讝专讬讛 驻住拽 讛注讜砖专 诪谉 讛讞讻诪讬诐 诪砖诪转 专' 讬讛讜砖注 驻住拽讛 讟讜讘讛 诪谉 讛注讜诇诐 诪砖诪转 专砖讘"讙 讘讗 讙讜讘讗讬 讜专讘讜 爪专讜转 诪砖诪转 专' 讞谞讬谞讗 讘谉 讚讜住讗 讜讬讜住讛 拽讟谞讬讬转讛 驻住拽讛 讛讞住讬讚讜转 讜诇诪讛 谞拽专讗 砖诪讜 讬讜住讛 拽讟谞讜转讛 砖讛讬讛 转诪爪讬转谉 砖诇 讞住讬讚讬诐 专' 驻谞讞住 讗讜诪专 诪讬讜诐 砖讞专讘 讘讬转 讛诪拽讚砖 讘讜砖讜 讞讘专讬诐 讜讘谞讬 讞讜专讬诐 讜讞驻讜 专讗砖谉 讜谞转讚诇讚诇讜 讗谞砖讬 讛诪注砖讛 讜讙讘专讜 讘注诇讬 讝专讜注 讜专讘讜 讘注诇讬 诇砖讜谉 讛专注 讜讗讬谉 砖讜讗诇 讜讗讬谉 讚讜专砖 讜讗讬谉 诪砖讬讘 讜讗讬谉 诪讘拽砖 注诇 诪讬 诇谞讜 诇讛砖注谉 注诇 讗讘讬谞讜 砖讘砖诪讬诐 专' 讗诇讬注讝专 讛讙讚讜诇 讗诪专 诪讬讜诐 砖讞专讘 讘讬转 讛诪拽讚砖 砖专讜 讞讻讬诪讬讗 诇诪讛讜讬 讻住驻专讬讗 讜住驻专讬讗 讻讞讝谞讬讗 讜讞讝谞讬讗 讻注诪讗 讚讗专注讗 讜注诪讗 讻注诪讬 讗讝诇讛 讜谞讝诇讛 讜讚诇诇讛 讜讗讬谉 讚讜专砖 讜讗讬谉 诪讘拽砖 注诇 诪讬 诇谞讜 诇讛砖注谉 注诇 讗讘讬谞讜 砖讘砖诪讬诐 讘注讬拽讘讜转 讛诪砖讬讞 讞讜爪驻讗 讬住讙讗 讛讙驻谉 讬转谉 驻专讬讜 讜讛讬讬谉 讬讛讬讛 讘讬讜拽专 讜讛诪诇讻讜转 转讛讬讛 诪讬谞讜转 讜讗讬谉 转讜讻讞转 讜讘讬转 讛讜讜注讚 讬讛讬讛 诇讚诇讜转 讜讛讙诇讬诇 讬讞专讘 讜讗谞砖讬 讛讙诇讬诇 讬住讜讘讘讜 诪注讬专 讗诇 注讬专 讜诇讗 讬讞讜谞谞讜 讜讞讻诪转 住讜驻专讬诐 转住专讞 讜讬专讗讬 讞讟讗 讬诪讗住讜 讜讛讗诪转 转讛讗 谞注讚专转 谞注专讬诐 讬诇讘讬谞讜 讜讝拽谞讬诐 讬注诪讚讜 诪驻谞讬 谞注专讬诐 讘谉 诪谞讘诇 讗讘 讘转 拽诪讛 讘讗诪讛 讻诇讛 讘讞诪讜转讛 讗讜讬讘讬 讗讬砖 讗谞砖讬 讘讬转讜 驻谞讬 讛讚讜专 讻驻谞讬 讛讻诇讘 讛讘谉 诇讗 讬转讘讬砖 诪讗讘讬讜 注诇 诪讬 诇谞讜 诇讛砖注谉 注诇 讗讘讬谞讜 砖讘砖诪讬诐 专' 驻谞讞住 讘谉 讬讗讬专 讗讜诪' 讛讝专讬讝讜转 诪讘讬讗讛 诇讬讚讬 谞拽讬讜转 讜谞拽讬讜转 诪讘讬讗讛 诇讬讚讬 驻专讬砖讜转 讜驻专讬砖讜转 诇讬讚讬 讟讛专讛 讜讟讛专讛 诇讬讚讬 拽讚讜砖讛 讜拽讚讜砖讛 诇讬讚讬 注谞讜讛 讜注谞讜讛 诇讬讚讬 讬专讗转 讞讟讗 讜讬专讗转 讞讟讗 诇讬讚讬 专讜讞 讛拽讚砖 讜专讜讞 讛拽讚砖 诪讘讬讗讛 诇讬讚讬 转讞讬讬转 讛诪转讬诐 讜转讞讬讬转 讛诪转讬诐 诪讘讬讗讛 诇讬讚讬 讗诇讬讛讜 讝讻讜专 诇讟讜讘 讞住诇转 转讜住驻转讗:



讗诪专 讛诪讗讬专讬 诪砖诪转 专讘谉 讬讜讞谞谉 讘谉 讝讻讗讬 讘讟诇 讝讬讜 讛讞讻诪讛 诪砖诪转 专讘谉 讙诪诇讬讗诇 讛讝拽谉 讘讟诇 讻讘讜讚 转讜专讛 讻诇讜诪专 砖讛讬讜 砖讜谞讬诐 诪注讜诪讚 讜诪转讛 讟讛专讛 讜驻专讬砖讜转 诪砖诪转 专' 讬砖诪注讗诇 讘谉 驻讗讘讬 讘讟诇讛 讝讬讜 讻讛讜谞讛 诪砖诪转 专' 讘讟诇讛 注谞讜讛 讜讬专讗转 讞讟讗 诪砖诪转 专' 诪讗讬专 讘讟诇讜 诪讜砖诇讬 诪砖诇讬诐 诪砖诪转 讘谉 注讝讗讬 讘讟诇讜 讛砖拽讚谞讬谉 诪砖诪转 讘谉 讝讜诪讗 讘讟诇讜 讛讚专砖谞讬诐 诪砖诪转 专' 注拽讬讘讗 讘讟诇 讻讘讜讚 转讜专讛 专"诇 砖诇诪讜转讛 诪砖诪转 专' 讞谞讬谞讗 讘谉 讚讜住讗 讘讟诇讜 讗谞砖讬 诪注砖讛 诪砖诪转 专' 讬讜住讬 拽讟谞转讗 驻住拽讜 讞住讬讚讬诐 讻讜' 砖讛讬讛 拽讟谞讜转诐 砖诇 讞住讬讚讬诐 专"诇 砖讛讬讜 讛讜诇讻讬谉 讜讻诇讬谉 讜谞驻住拽讜 讛讞住讬讚讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讘诪讛 砖讬砖 讘讛 诪注谞讬谉 驻住拽 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讗讞讚 砖讙讬专讛 讚讜讘讬诐 讘注讜谉 砖讙讬专讛 讚讜讘讬诐 讘转谞讜拽讜转 注讻"诇 讻爪"诇 讛住"讚:


讘讚"讛 讬爪专 砖诇 讻讜' 驻谉 讬讘专讞 讜讬讗讘讚 讗转 讻讜':


讘讚"讛 砖谞讬诐 讻讜' 讜讗注"驻 砖讗讬谞讜 注讻砖讬讜 讻讜':


讘讚"讛 讘讟诇讛 注讙诇讛 讻讜' 诪讻讬专讬谉 讘讛谉 诪讬 讻讜':


讘讚"讛 诇讗 讗驻拽讜讚 注诇 谞讬讗讜祝 谞砖讜转讬讻诐 讻讜' 讻爪"诇 诪驻讬专讜砖 讬砖谉 讜拽"诇:





诪讛专砖"讗 - 讞讬讚讜砖讬 讗讙讚讜转

讜转爪讗谞讛 讘' 讚讜讘讬诐 讙讜' 讞"讗 谞住 讜讞"讗 谞住 讘转讜讱 谞住 讻讜'. 讚讗讬 诇讗讜 谞住 讜讛讬讜 砖诐 讛讚讜讘讬诐 诪爪讜讬讬诐 讜砖讻讬讞讬诐 讛讬讜 诪转讬讬专讗讬诐 讛拽讟谞讬诐 诇讬诇讱 诇砖诐 讙诐 诇讗 讛讬讛 讘讜 诇转诇讜转 讘讬讗转 讛讚讜讘讬诐 注诇讬讛诐 讘拽诇诇转 讗诇讬砖注 讜诇驻讬 讝讛 讬砖 诇驻专砖 讛讗 讚拽讗诪专 讜诇讬讛讜讜 讚讜讘讬诐 讜诇讗 诇讬讛讜讬 讬注专 讜诪砖谞讬 讚讘注讬转讬 讛讬讬谞讜 讗讬诇讜 诇讗 讛讬讛 讬注专 讜讛讚讜讘讬诐 讛讬讜 讘讗讬诐 诇讻讗谉 讛讬讜 讛拽讟谞讬诐 谞讘注转讬谉 讻砖讛讬讜 专讜讗讬谉 诪专讞讜拽 讛讚讜讘讬诐 讜讛讬讜 讘讜专讞讬诐 诇讛爪讬诇 注爪诪诐 讜专砖"讬 驻讬专砖 讚讘注讬转讬 注诇 讛讚讜讘讬诐 讜讛讜讗 讚讞讜拽 讻讬讜谉 讚讘讬讗转谉 讘谞住 讛讬讛 讜讚讗讬 讚诇讗 讛讜讬 讘注讜转讬诐 诪诇讛转讙专讜转 讘拽讟谞讬诐 讜拽"诇:


讘砖讘讬诇 诪"讘 拽专讘谞讜转 讻讜' 讛讜讘拽注讜 诪"讘 讬诇讚讬诐 讻讜'. 注谞讬谞讜 砖注"讬 诪"讘 讛拽专讘谞讜转 专爪讛 讘诇拽 诇讛驻讬诇 讬砖专讗诇 讘拽诇诇讜转 讘诇注诐 讜诇讗 注诇讛 讘讬讚讜 讗诇讗 砖注"讬 拽诇诇转 讗诇讬砖注 谞驻诇讜 诪"讘 讬诇讚讬诐 讻诪住驻专 拽专讘谞讜转讬讜 讜爪"诇 讚讛讛讜讗 讚专砖 讚讘诇拽 诪诪诇讻讬 诪讚讬谉 讛讜讛 讜讛讜讗 爪讜专 讜诇驻讬 砖注讛 诪谞讜讛讜 诪讜讗讘 诇诪诇讱 驻诇讬讙讗 讗讚讛讻讗 讚诪住讬拽 讚专讜转 讬爪转讛 诪诪谞讜 讚讛讬讬谞讜 诪诪砖 诪诪讜讗讘 讬爪转讛 讻讚诪讜讻讞 驻' 讚' 讜讛' 讗诇 转爪专 讗转 诪讜讗讘 讻讜' 谞砖讗 诪砖讛 拽"讜 讘注爪诪讜 讻讜' 注"砖:


砖讘砖讻专 诪"讘 拽专讘谞讜转 讻讜' 讬爪讗转 诪诪谞讜 专讜转 讻讜'. 诪讘讜讗专 驻' 讗专讘注讛 讜讞诪砖讛 讜驻' 讙' 讚讛讜专讬讜转:


讜讻讬 诪讗讞专 讚诪讬诐 讛专注讬诐 讜讻讜' 诪讗讬 讟讜讘转讛 讻讜'. 讜讚讗讬 讚讻诪讛 诪讬谞讬 讟讜讘讜转 讬砖 诇诪爪讜讗 讘诪拽讜诐 讝讛 砖讗讬谞讜 讘讗讞专 讗讘诇 讛诪讬诐 讛诐 注讬拽专 讞讬讜转讜 砖诇 讗讚诐 讻讚讻转讬讘 讘注谞讬谞讜 专驻讗转讬 诇诪讬诐 讙讜' 诇讗 讬讛讬讛 注讜讚 诪砖诐 诪讜转 讙讜' 讜诇讛讻讬 拽讗诪专 诪讗讬 讟讜讘转讛:


讞谉 诪拽讜诐 注诇 讬讜砖讘讬讜 讻讜'. 谞专讗讛 诇驻专砖 讚讜讚讗讬 讻讘专 谞讙讝专 注诇 讻诇 诪拽讜诐 讬砖讜讘 注"讬 讗讚诐 讛专讗砖讜谉 讻讚讗诪专讬谞谉 诇注讬诇 讗诇讗 砖诇讗 谞讙讝专 诪讬 讛讜讗 讬讛讬讛 讛讬讜砖讘 讘讛 讜注"讻 讗诪专 砖讛拽讘"讛 谞讜转谉 讞谉 诇讗讜转讜 诪拽讜诐 诇讛讬讜砖讘 砖诐 讜讻"讛 讘讗砖讛 砖讻讘专 谞讙讝专 诇讗讬砖 诇讬砖讗 讗砖讛 讻讬 诇讗 讟讜讘 诇讗讚诐 诇讛讬讜转 诇讘讚讜 讘转 驻诇讜谞讬 诇驻诇讜谞讬 讻讚讗诪专讬谞谉 驻"拽 讜讛拽讘"讛 谞讜转谉 讞谉 诇讗讜转讛 讘转 砖转讛讬讛 讝讜讙转讜 讜讻谉 讘讞谉 诪拽讞 讻讜' 砖讻讘专 谞讙讝专 砖转诪讻专 砖讚讛 驻诇讜谞讬 诇驻诇讜谞讬 讻讚讗诪专讬' 砖诐 讜讛拽讘"讛 谞讜转谉 讞谉 诇讗讜转讛 砖讚讛 砖转讛讬讛 诪拽讞讜 讜拽"诇:


讙' 讞诇讗讬诐 讞诇讛 讗诇讬砖注 讻讜'. 诪驻讜专砖 驻专拽 讛驻讜注诇讬诐:


诇注讜诇诐 转讛讗 砖诪讗诇 讚讜讞讛 讻讜'. 讻诇 讛住讜讙讬讗 注讚 诪转谞讬' 讬驻讜专砖 驻专拽 讞诇拽:


诪砖讘讗 讗诇讬注讝专 讘谉 讚讬谞讗讬 讻讜'. 讛讬讛 诪驻讜专住诐 诇专讜爪讞 讘讬诪讬讛诐 讻驻专砖"讬 驻"讘 讚讻转讜讘讜转 讙讘讬 讻讙讜谉 讗砖转讜 砖诇 讘谉 讚讬谞讗讬. 讜讝"砖 讜转讞谞讛 讘谉 驻专讬砖讛 讛讬讛 谞拽专讗. 专"诇 砖讛讬讛 诪住讘讘 砖诪讜 讘砖诐 讗讞专 讻讚讬 砖诇讗 讬讚注讜 讘讜 讞讝专讜 诇驻专住诐 砖诪讜 讘讬讜转专 诇拽专讜转讜 讘谉 讛专爪讞谉 讜注讬"讝 讘讟诇讛 注讙诇讛 注专讜驻讛 讻诪驻讜专砖 讘讙诪' 砖讗讬谞讛 讘讗讛 讗诇讗 注诇 讛住驻拽 讜拽"诇:





专砖"砖

讙诪专讗 讜讬诇讱 讗诇讬砖注 讚诪砖拽 讻讜'. 爪"诇 讜讬讘讗 转讞转 讜讬诇讱 讜讛讜讗 讘诪诇讻讬诐 (讘 讞 讝) 讜注讬' 专砖"讗 讘讞"讗 住谞讛讚专讬谉 (拽讝 讘):



讘诪砖谞讛 讗诇讬注讝专 讘谉 讚讬谞讗讬. 讘转讜讬"讟 讝讛 讛砖诐 讘谉 讚讬谞讗讬 专讗讜讬 诇讜 讻讬 专讗讜讬 诇讚讜谞讜. 注讬' 讻诇讬诐 驻"讛 诪"讬 讜讘讛专注"讘 砖诐:



砖诐 砖谞讗诪专 讗讬谉 讗砖讻讜诇 诇讗讻讜诇 讻讜'. 讜讘转讜讬"讟 诇专讗讬讛 讻讜' 讜注讬' 诇拽诪谉 诪讬"讘 讘讚讘专讬讜 讚"讛 砖谞讗诪专 讻讜':





讘谉 讬讛讜讬讚注

讜职诇侄讬讛直讜值讬 讚旨讜旨讘旨执讬诐 讜职诇止讗 诇侄讬讛直讜值讬 讬址注址专 讚旨执讘职注执讬转执讬 (诪诇讻讬诐 讘 讘, 讻讚). 驻讬专砖 专砖"讬 讝"诇 讘注讬转讬 讛讚讜讘讬诐 讜注讬讬谉 诪讛专砖"讗 讝"诇 诪讛 砖讟注谉 注诇 讚讘专讬讜 讜讛诪注讬讬谉 讬专讗讛 砖讙诐 注诇 讚讘专讬 诪讛专砖"讗 讝"诇 讬砖 诇讟注讜谉 讻讬讜谉 讚讛讚讜讘讬诐 讛讛诐 讘谞住 讘讗讜 注诇 讬讚讬 砖诪讬诐 讗讬讱 讗驻砖专 砖讬讛讬讜 讬讻讜诇讬诐 诇讘专讜讞 诪讬讚诐, 讚讜讚讗讬 讬注砖讜 砖诇讬讞讜转诐 讜讗讬谉 诪讬讚诐 诪爪讬诇, 讜诇诪讛 讛讜爪专讻讛 讛诪爪讗讛 讟讘注讬转 注诇 讬讚讬 讛讬注专?
注诇 讻谉 谞专讗讛 诇讬 讘住"讚 诇驻专砖 诪讛 砖讻转讘 '诪砖讜诐 讚讘注讬转讬' 拽讗讬 注诇 讘谞讬 讗讚诐 砖讛讬讜 注诐 讗诇讬砖注 讛谞讘讬讗 注"讛 砖讛诐 讗谞砖讬讜 讜诪砖专转讬讜 讚讛讗 讗讚诐 讞砖讜讘 讗讬谞讜 专砖讗讬 诇诇讻转 讘诇转讬 砖谞讬 诪砖专转讬诐 讜讻诪讜 砖讗诪专讜 专讘讜转谞讜 讝"诇 注诇 驻住讜拽 讜职砖职讈谞值讬 谞职注指专指讬讜 讗执转旨讜止 (讘专讗砖讬转 讻讘, 讙) 讜注讜讚 讛讜讗 谞讘讬讗 讜诪讜讻专讞 砖讛讜讗 注砖讬专 (砖讘转 爪讘.) 讜注转讛 砖注拽专 讚讬专转讜 诪诪拽讜诐 诇诪拽讜诐 讜讚讗讬 讬砖 讗转讜 讻诪讛 诪砖专转讬诐 讜注讜讚 讗讬 讗驻砖专 砖诇讗 讬诪爪讗 讗转讜 讻诪讛 转诇诪讬讚讬诐 砖讛诐 讗讬谉 讝讝讬诐 诪讗爪诇讜 讜讻诪讜 砖讗诪专讜 (讻转讜讘讜转 拽讜.) 注诇 驻住讜拽 诪指讛 讗侄转值旨谉 讝侄讛 诇执驻职谞值讬 诪值讗指讛 讗执讬砖讈 (诪诇讻讬诐 讘' 讚, 诪讙).
讜诇讻谉 讗诐 诇讗 谞讘专讗 讬注专 住诪讜讱 诇讗讜转诐 讬诇讚讬诐 讻讚讬 砖讛讚讜讘讬诐 讬讜爪讗讬诐 诪诪谞讜 讜驻讜讙注讬诐 转讻祝 讘讬诇讚讬诐 讛讬讜 讛讗谞砖讬诐 讗砖专 注诐 讗诇讬砖注 讛谞讘讬讗 注"讛 讘注讬转讬 诪诪专讗讛 讛讚讜讘讬诐 讻讬讜谉 讚讛诪拽讜诐 驻谞讜讬 讜讗讬谉 讚讘专 讞讜爪抓 诇注讬谞讬 讛专讜讗讬诐 讛讬讜 谞讘讛诇讬诐 讛专讜讗讬谉 诪谉 讛讚讜讘讬诐 砖讛讬讜 专讜讗讬谉 讗讜转诐 讘讜拽注讬谉 讘讘拽注讛 讛讛讬讗 讜讘讗讬诐 诇讟专讜祝 讛讬诇讚讬诐 讗讱 注转讛 砖谞讘专讗 讬注专 讘诪拽讜诐 讛讛讜讗 讛住诪讜讱 诇讬诇讚讬诐 讜讛讚讜讘讬诐 讬爪讗讜 诪谉 讛讬注专 讜驻讙注讜 讘讬诇讚讬诐 谞诪爪讗讜 讛讚讜讘讬诐 诪讻讜住讬谉 诪注讬谞讬 讛专讜讗讬谉 讘注爪讬 讛讬注专 讜讛诐 注砖讜 砖诇讬讞讜转谉 转讻祝 讜谞注诇诪讜 诪谉 讛注讬谉.
讜讛谞讛 诇驻讬 讚讘专讬 专讘讬谞讜 讝"诇 讚拽诇诇诐 讘砖诐 讘谉 诪"讘 谞专诪讝 讝讛 讘讚讜讘讬诐 讻讬 讚只旨讘执旨讬诐 讞住专 讜讗"讜 讻转讬讘 讜讛讜讗 讗讜转讬讜转 '讬讚 诪"讘' 讚砖诐 诪"讘 讛讜讗 住讜讚 讛讬讚讬诐 讜'讬址旨注址专' [280] 讛讜讗 诪住驻专 驻"专 讚诪谞爪驻讱.



"诪讜止砖讈址讘 讛指注执讬专 讟讜止讘" 讗指诪址专 专址讘旨执讬 讞指谞执讬谉: 讞值谉 诪指拽讜止诐 注址诇 讬讜止砖讈职讘指讬讜 (诪诇讻讬诐 讘 讘, 讬讟). 谞专讗讛 诇讬 讘住"讚 谞砖讗 讛诪拽讜诐 讞谉 讘注讬谞讬 讬讜砖讘讬讜 诪爪讚 讗讞专 讗祝 注诇 驻讬 砖讛讬讜 讛诪讬诐 专注讬诐 讜讛讬讬谞讜 讻讬讜谉 讚讛讬讜 专注讬诐 砖讗讬谉 专讗讜讬讬诐 诇砖转讬讛 讬诪爪讗 砖诐 诪讬诐 专讘讬诐 诇讝专注讬诐 讜诇讗讬诇谞讜转 讻讬 讗诇讜 讟讜讘讬诐 诇讛砖拽讜转 诪讛诐 讗讬诇谞讜转 讜讗诐 讻谉 讬砖 讟讜讘讛 讘诪拽讜诐 讛讛讜讗 诪爪讚 驻专讬 讛注抓 讜驻专讬 讛讗讚诪讛 砖讬讜爪讬讗讜 驻讬专讜转 讟讜讘讬诐 诪讞诪转 专讘讜讬 讛诪讬诐 讗讬谉 讛讜诇讱 诪讛诐 诇砖转讬讛 讻诇诇 讗诇讗 讻讜诇诐 讬讛讬讜 诇爪讜专讱 讛讗讚诪讛 讜讗谞砖讬讛 砖讛讬讜 诪讜讻专讞讬诐 诇拽谞讜转 诪诪拽讜诐 讗讞专 讗祝 注诇 讙讘 砖讘讝讛 讛讜爪讗转诐 诪专讜讘讛 注诐 讻诇 讝讛 讬砖 诇讛诐 讟讜讘讛 诪爪讚 讗讞专 砖讛驻讬专讜转 讗砖专 砖诐 讛诐 讘专讬讗讬诐 讜砖诪谞讬诐 讜讬驻讬诐 讜讙诐 专讘讬诐 诪讞诪转 专讘讜讬 讛诪讬诐.
讜讘讝讛 讬讜讘谉 诪讛 砖讗诪专 诇讜 讛执拽职专址讞职转旨指 注指诇值讬谞讜旨 讗侄转 讛址诪旨指拽讜止诐 讻讬 注转讛 砖讻诇 讗讚诐 讜讘讛诪讛 砖讜转讬诐 诪谉 讛诪讬诐 砖讘注讬专 谞转诪注讟讜 讛诪讬诐 讘讛 讘讛砖拽讗转 讛讝专注讬诐 讚讗讬谉 诇讛诐 诪讬诐 专讘讬诐 诇讛砖拽讜转 讗转 讛讗讚诪讛 讜讘讝讛 讬诪爪讗 拽专讞讜转 讘诪拽讜诐 讛讛讜讗 砖诇 讝专注讬诐 讜讗讬诇谞讜转 讚谞砖讗专 讛诪拽讜诐 讬讘砖 诪注砖讜转 驻专讬 诪讞诪转 诪讬注讜讟 讛诪讬诐 砖讗讬谉 讘讛诐 讻讚讬 住讬驻讜拽 讘讛专讜讜讞讛.
讜注讬讬谉 诪讚专砖 专讘讗 (驻专砖转 谞讞 住讜祝 驻专砖讛 诇讚) 注诇 驻住讜拽 讜职讗址转侄旨诐 驻职旨专讜旨 讜旨专职讘讜旨 (讘专讗砖讬转 讟, 讝) 讗诪专 专讬砖 诇拽讬砖 讘专讬转 讻专讜转讛 诇讗讜讬专讜转, 驻讬专讜砖 砖讬讛讬讛 讞谉 诪拽讜诐 注诇 讬讜砖讘讬讜 砖讻诇 讗讞讚 讬注专讘 诇讜 诪讝讙 讗讜讬专 诪拽讜诪讜 讗祝 注诇 驻讬 砖讛讜讗 讙专讜注 讜诪讬讬转讬 砖诐 注讜讘讚讗 讘转诇诪讬讚 讗讞讚 讚讛讜讛 讬转讬讘 拽诪讬讛 讚专讘讬 讬讜住讬 注讬讬谉 砖诐.



转旨指谞讜旨 专址讘旨指谞指谉 诇职注讜止诇指诐 转旨职讛值讗 砖讉职诪止讗诇 讚旨讜止讞指讛 讜职讬指诪执讬谉 诪职拽指专侄讘侄转. 谞专讗讛 诇讬 讘住"讚 讘转讞诇讛 砖诪讗诇 砖讛讬讗 讬讚 讻讛讛 讚讜讞讛 讜讗讞专 讻讱 转讛讬讛 讛讬诪讬谉 砖讛讬讗 讬讚 讞讝拽讛 诪拽专讘转.
讜讘讝讛 讬讜讘谉 诪执讬 讬指拽讜旨诐 讬址注植拽止讘 讻执旨讬 拽指讟止谉 讛讜旨讗 (注诪讜住 讝, 讛) 驻讬专讜砖 诪讬 讬拽讜诐 注诇讬讜 诇拽讟专讙讜 讜讛诇讗 拽讟谉 讛讜讗 讜讚专讱 讗专抓 诪讞讬讬讘 砖讗拽专讘谞讜 讻讬 拽讟谉 砖诪讗诇 讚讜讞讛 讜讬诪讬谉 诪拽专讘转. 讜讘讝讛 讬讜讘谉 讻执旨讬 谞址注址专 讬执砖职讉专指讗值诇 讜指讗止讛植讘值讛讜旨 (讛讜砖注 讬讗, 讗) 讜讘讝讛 讬讜讘谉 砖指讈诇讜止诐 砖指讈诇讜止诐 诇指专指讞讜止拽 讜职诇址拽指旨专讜止讘 讗指诪址专 讛殖' 讜旨专职驻指讗转执讬讜 (讬砖注讬讛 谞讝, 讬讟) 驻讬专讜砖 砖诇讜诐 砖诇讜诐 诇诪讬 砖爪专讬讱 诇专讞拽讜 讘砖诪讗诇 讜诇拽专讘讜 讘讬诪讬谉 讗诪专 讛' 讜专驻讗转讬讜 砖讬爪诇讬讞 讝讛 讘专驻讜讗转 谞驻砖讜.



砖讈职诇止砖讈指讛 讞执谞旨讜止转 讛值谉. 谞专讗讛 诇讬 讘住"讚 砖诇砖转诐 砖讬讬讻讬 讘讬砖专讗诇 讻转讬讘 讜职讗值专址砖职讉转执旨讬讱职 诇执讬 讘侄旨讗直诪讜旨谞指讛 (讛讜砖注 讘, 讻讘) 砖讬砖 诇讛诐 讗爪诇 讛拽讚讜砖 讘专讜讱 讛讜讗 讻讘讬讻讜诇 讚讬谉 讗砖讛 讜注诇 讻谉 砖讬讬讱 讘讛讜 诪讗诪专 '讞值谉 讗执砖旨讈指讛 注址诇 讘旨址注职诇指讛旨' 讚讗驻讬诇讜 讗讬谉 注讜砖讬谉 专爪讜谞讜 砖诇 诪拽讜诐 讗讬谉 谞诪讗住讬谉 诇驻谞讬讜 讬转讘专讱 讜讻诪讜 砖谞讗诪专 讜职讗址祝 讙址旨诐 讝止讗转 讘执旨讛职讬讜止转指诐 讘职旨讗侄专侄抓 讗止讬职讘值讬讛侄诐 诇止讗 诪职讗址住职转执旨讬诐 讜职诇止讗 讙职注址诇职转执旨讬诐 (讜讬拽专讗 讻讜, 诪讚) 讜注讜讚 讘讬砖专讗诇 讻转讬讘 讜职砖指讈讻址谞职转执旨讬 讘职旨转讜止讻指诐 (砖诪讜转 讻讛, 讞) 讜讻谉 讛讜讗 讗讜诪专 讛值讬讻址诇 讛殖' 讛值诪指旨讛 (讬专诪讬讛 讝, 讚) 谞诪爪讗 讛诐 诪拽讜诐 讜诪讚讜专 诇讗讜专 砖讻讬谞转讜 讬转讘专讱 讜讗祝 注诇 驻讬 砖讗讬谉 注讜砖讬谉 专爪讜谞讜 砖诇 诪拽讜诐 诇讗 谞住转诇拽讛 砖讻讬谞讛 诪讛诐 讬注谉 讚职'讞值谉 诪指拽讜止诐 注址诇 讬讜止砖讈职讘指讬讜' 讜注讜讚 讘讬砖专讗诇 讻转讬讘 注址诐 讝讜旨 拽指谞执讬转指 (砖诪讜转 讟讜, 讟讝) 讛专讬 拽专讗诐 诪拽讞 讜讝讛 讛拽谞讬谉 讛转讞讬诇 诪注转 讛讬讜转诐 讘诪爪专讬诐 砖讛讬讜 讙讜止讬 诪执拽侄旨专侄讘 讙旨讜止讬 (讚讘专讬诐 讚, 诇讚) 诪讛 讗诇讜 注注讘讜讚讛 讝专讛 讗祝 讗诇讜 注讜讘讚讬 注讘讜讚讛 讝专讛 讚注诐 讻诇 讝讛 诇讗 谞诪讗住讜 诇驻谞讬讜 讬转讘专讱 讜讛讬讬谞讜 诪讟注诐 '讞值谉 诪侄拽址讞 注址诇 诪执拽旨指讞讜止'.
谞诪爪讗 砖诇砖 讞谉 砖注砖讛 讛拽讚讜砖 讘专讜讱 讛讜讗 讘讟讘注 讛注讜诇诐 砖诇砖转谉 砖讬讬讻讬 讘讬砖专讗诇 讜讙' 驻注诪讬诐 讞谉 [58脳3=174] 讙讬诪讟专讬讗 拽注"讚 讻诪谞讬谉 '讻住祝 讝讛讘' [174] 讜讘讝讛 讬讜讘谉 讜址转址旨注职讚执旨讬 讝指讛指讘 讜指讻侄住侄祝 (讬讞讝拽讗诇 讟讝, 讬讙) 砖讛讜讗 砖诇砖讛 讞谉 讜诇驻讬 讛讗诪讜专 讞谉 诪拽讞 注诇 诪拽讞讜 讝讛 讛讬讛 诪注转 砖讛讬讜 讘诪爪专讬诐 拽讜讚诐 讛讬爪讬讗讛 讜讗讞专 砖讬爪讗讜 诪砖诐 讝讻讜 诇讞谉 讗砖讛 注诇 讘注诇讛 讜讞谉 诪拽讜诐 注诇 讬讜砖讘讬讜 讻讬 讛讬讛 诇讛诐 讚讬谉 讗砖讛 讘诪注诪讚 讛专 住讬谞讬 讜讗讝 讙诐 讻谉 砖专转讛 讘拽专讘诐 讛砖讻讬谞讛.
讜讘讝讛 讬讜讘谉 讘住"讚 专诪讝 讛讻转讜讘 (讝讻专讬讛 讚, 讝) 讜职讛讜止爪执讬讗 讗侄转 讛指讗侄讘侄谉 讛指专止讗砖指讈讛 讚讛讬讬谞讜 讬砖专讗诇 砖谞拽专讗讜 讗侄讘侄谉 讚讻转讬讘 诪执砖指旨讈诐 专止注侄讛 讗侄讘侄谉 讬执砖职讉专指讗值诇 (讘专讗砖讬转 诪讟, 讻讚) 讜讛诐 注诇讜 讘诪讞砖讘讛 诇讛讘专讗讜转 拽讜讚诐 讘专讬讗转 讛注讜诇诐 讛讝讛 讛谞讛 讗讞专 讗砖专 讛讜爪讬讗 讗讜转诐 诪诪爪专讬诐 讗讝 转职旨砖只讈讗讜止转 讞值谉 讞值谉 诇指讛旨 砖讛讜讗 讞谉 讗砖讛 注诇 讘注诇讛 讜讞谉 诪拽讜诐 注诇 讬讜砖讘讬讜.



转旨指谞讜旨 专址讘旨指谞指谉 砖讈职诇止砖讈指讛 讞殖诇指讗执讬谉 讞指诇指讛 讗直诇执讬砖讈指注: 讗侄讞指讚 砖讈侄讙旨值讬专指讛 讚旨讜旨讘旨执讬诐 讘旨职转执讬谞讜止拽讜止转, 讜职讗侄讞指讚 砖讈侄讚旨职讞指驻讜止 诇职讙值讞植讝执讬 讘旨执砖讈职转旨值讬 讬指讚址讬执诐 讜职讗侄讞指讚 砖讈侄诪旨值转 讘旨讜止 (诪诇讻讬诐 讘 讘, 讻讚). 讗祝 注诇 讙讘 讚讘讚讬谉 讛专讙诐 讻讚讗诪专讬谞谉 诇注讬诇 诪讻诇 诪拽讜诐 谞注谞砖 砖讙讬专讛 讚讜讘讬诐 砖诪转讜 讘讛诐 诪讬转讛 诪砖讜谞讛 讜讛讬讛 诇讜 诇讛讝讻讬专 注诇讬讛诐 砖诐 讘谉 诪"讘 诇讛诪讬转诐 讘讛住转讻诇讜转 讘诇讘讚 讻讗砖专 讛专讙 诪砖讛 专讘讬谞讜 注"讛 讗转 讛诪爪专讬 (砖诪讜转 讘, 讬讘) 讜讻诪讜 砖注砖讛 专讘讬 砖诪注讜谉 讘谉 讬讜讞讬 诇讬讛讜讚讛 讘谉 讙专讬诐 砖谞转谉 注讬谞讬讜 讘讜 讜注砖讗讜 讙诇 砖诇 注爪诪讜转 (砖讘转 诇讚.) 讜讻讬讜谉 讚爪注专 讗讜转诐 爪注专 讛讙讜祝, 讞诇讛 砖讛讜讗 爪注专 讛讙讜祝.
讜注诇 讗砖专 讚讞讛 讗转 讙讞讝讬 讘砖转讬 讬讚讬诐 讗祝 注诇 讙讘 讚讗讞专 讻讱 讛诇讱 诇讚诪砖拽 诇讛讞讝讬专讜 谞转注讻讘 讘讚讘专 砖讛讬讛 诇讜 诇讛讞讝讬专讜 拽讜讚诐 讻讬 讘注转 砖讛诇讱 诇讛讞讝讬专讜 讻讘专 讛专砖讬注 讙讞讝讬 讘讬讜转专 诇讛讞讟讬讗 讗转 讛专讘讬诐 讜诇讻谉 讻砖讘讗 讗诇讬砖注 讛谞讘讬讗 注"讛 诇讛讞讝讬专讜 诇讗 拽讘诇 诇讞讝讜专 讻讬 讗诪专 诇讜 讻讱 诪拽讜讘诇谞讬 诪诪讱 '讻诇 讛讞讜讟讗 讜诪讞讟讬讗 讗讬谉 诪住驻讬拽讬谉 讘讬讚讜 诇注砖讜转 转砖讜讘讛' 讜讻讘专 谞讚 讜诇讚! 讜讗诐 讛讬讛 诪拽讚讬诐 诇讛讞讝讬专讜 拽讜讚诐 砖讬讞讟讬讗 讗转 讛专讘讬诐 讛讬讛 讞讜讝专 讘讜, 诇讻谉 诪讚讛 讻谞讙讚 诪讚讛 拽讚诐 诇讜 讞讜诇讬 讗讞讚 拽讜讚诐 驻讟讬专转讜 讘注讘讜专 砖诇讗 讛拽讚讬诐 驻注诪讬讜 诇讛讞讝讬专 讗转 讙讞讝讬.



讘旨职讗讜止转指讛旨 砖讈指注指讛 讛指讬指讛 讗直诇执讬砖讈指注 注讜止住值拽 讘旨职砖讈职诪止谞指讛 砖讈职专指爪执讬诐 讗指诪址专 诇讜止 专指砖讈指注, 讛执讙旨执讬注址 注值转 诇执讬讟旨讜止诇 砖讉职讻址专 砖讈职诪止谞指讛 砖讈职专指爪执讬诐 "讜职爪指专址注址转 谞址注植诪指谉 转旨执讚职讘旨址拽 讘旨职讱指 讜旨讘职讝址专职注植讱指 诇职注讜止诇指诐" (诪诇讻讬诐 讘' 讛, 讻讝). 拽砖讗 讜讛诇讗 讗诇讬砖注 讛谞讘讬讗 注"讛 讛讜讗 讚讛讜讛 注住讬拽 讘讗讜转讛 砖注讛 讘驻专拽 砖诪谞讛 砖专爪讬诐 讜诪讛 讝讻讜转 诇讙讞讝讬 讘讝讛 讛驻专拽 讻讚讬 砖讬讟讜诇 砖讻专 讘注讘讜专讜? 讜注讜讚 讗诪专 诇讜 讛讙讬注 注转 诇讬讟讜诇 砖讻专, 讜讛讜讗 谞转谉 诇讜 拽诇诇讛 讜注讜谞砖?
讜谞专讗讛 诇讬 讘住"讚 注诇 驻讬 诪讛 砖讻转讘转讬 讘住"讚 讘驻住讜拽 转侄旨谉 讞值诇侄拽 诇职砖执讈讘职注指讛 讜职讙址诐 诇执砖职讈诪讜止谞指讛 (拽讛诇转 讬讗, 讘) 讚讛讬讬谞讜 诇职砖执讈讘职注指讛 讝讜 转讜专讛 砖讘讻转讘 砖讛讜讗 砖讘注讛 住驻专讬诐 讻讬 驻住讜拽 讜址讬职讛执讬 讘执旨谞职住止注址 讛指讗指专止谉 (讘诪讚讘专 讬, 诇讛) 讛讜讗 住驻专 讘驻谞讬 注爪诪讜 (砖讘转 拽讟讜:) 讜职讙址诐 诇执砖职讈诪讜止谞指讛 讝讜 转讜专讛 砖讘注诇 驻讛 砖讬砖 讘讛 砖诪讜谞讛 讚专讙讬谉 砖讛诐 讻砖专 讜驻住讜诇, 讗住讜专 讜诪讜转专, 讞讬讬讘 讜讝讻讗讬, 讟诪讗 讜讟讛讜专, 讜诇驻讬 讝讛 讬砖 诇讻谞讜转 讛转讜专讛 讘砖诐 砖诪讜谞讛 注诇 讚专讱 讛讗诪讜专. 讜讬讚讜注 讚讛注讜砖讛 讗转 讚讘专讬 转讜专讛 拽专讚讜诐 诇讞驻讜专 讘讛诐 转讜专转讜 谞诪讗住转 诇驻谞讬 讛拽讚讜砖 讘专讜讱 讛讜讗 讻砖专抓, 讜讻诇 砖讻谉 讗诐 讛讜讗 诇讜诪讚 讜讞讜讟讗 讜讗讬谞讜 诪拽讬讬诐 诪讛 砖讗诪专讛 转讜专讛!
讜诇讻谉 讙讞讝讬 砖讛讬讛 诇讜诪讚 转讜专讛 讜讛讬讛 专砖注 讘诪注砖讬诐 讜注砖讛 讛转讜专讛 拽专讚讜诐 诇讞驻讜专 讗转 讛转讜专讛 砖诇诪讚 砖讛讬讗 砖诪讜谞讛 讚专讙讬谉 谞讞砖讘转 诇驻谞讬 讛拽讚讜砖 讘专讜讱 讛讜讗 讻砖诪讜谞讛 砖专爪讬诐 讜讻讬讜谉 讚诇拽讞 讻讻专讬诐 讻住祝 诪谉 谞注诪谉 拽讘诇 砖讻专 转讜专讛 砖诇讜 砖讛讬讗 谞讞砖讘转 砖诪讜谞讛 砖专爪讬诐. 讜注诇 讻谉 讗诇讬砖注 讻砖专讗讛 砖讘讗 讙讞讝讬 诇驻谞讬讜 讜讛讜讗 讛讬讛 诇讜诪讚 驻专拽 砖诪讜谞讛 砖专爪讬诐 讛讘讬谉 讻讬 诪谉 讛砖诪讬诐 讗转专诪讬 讛讻讬 诇讛讜讚讬注讜 讗诇 转讘讟 讗诇 转讜专转讜 砖诇 讙讞讝讬 砖诇诪讚, 讻讬 转讜专转讜 谞讞砖讘转 讻诪讜 砖诪讜谞讛 砖专爪讬诐!
讜诇讻谉 讗诪专 诇讜 专砖注 注转讛 砖拽讘诇转 砖谞讬 讻讻专讬诐 讻住祝 讜讘讗转 讗诇讬 讘注转 砖讗谞讬 诇讜诪讚 驻专拽 砖诪讜谞讛 砖专爪讬诐 讛谞谞讬 诪讘讬谉 诪讝讛 砖讛讙讬注讛 注转 砖转拽讘诇 砖讻专 转讜专讛 砖诇讱 砖讛讬讗 讞砖讜讘讛 砖诪讜谞讛 砖专爪讬诐 讜讗诐 讻谉 讻讘专 拽讘诇转 砖讻专讱 讘讗诇讜 讻讻专讬诐 讛讻住祝 讜讛讘讙讚讬诐 讜诇讗 谞砖讗专 诇讱 讘讬讚讱 诇讞诇讜讞讬转 诪爪讜讛 砖转讙讬谉 注诇讬讱 诪谉 讛驻专注谞讬讜转 讜诇讻谉 转拽讘诇 讛驻专注谞讬讜转 讛专讗讜讬讛 诇讱 注转讛 讜爪专注转 谞注诪谉 转讚讘拽 讘讱 诇讛砖拽讜转讱 住诪讗 讚诪讜转讗 讻讬 讗讬谉 讘讬讚讱 讚讘专 诇讚讞讜转 驻专注谞讬讜转 讝讜 诪诪讱.
讜谞专讗讛 诇讻讱 拽讗诪专 转诇诪讜讚讗 砖讈侄讚旨指讞指讛 讗侄转 讙值讞植讝执讬 讘旨执砖讈职转旨值讬 讬指讚址讬执诐 讻讬 讬讚讜注 讛讞讬讬诐 讬转讬讬讞住讜 诇讬讚 讬诪讬谉 讜讛讻讘讜讚 诇讬讚 砖诪讗诇 讚讻转讬讘 讗止专侄讱职 讬指诪执讬诐 讘执旨讬诪执讬谞指讛旨 讘执旨砖职讉诪止讗讜诇指讛旨 注止砖侄讈专 讜职讻指讘讜止讚 (诪砖诇讬 讙, 讟讝) 讜讛讜讗 专爪讛 诇讛注谞讬砖讜 讘讚讘专 讛讚讜诪讛 诇诪讬转讛 讻讚讬 砖转讛讬讛 诇讜 转讜专转讜 住诪讗 讚诪讜转讗 讜讻诪讜 砖讗诪专讜 讘讙诪专讗 讚讬讜诪讗 (讬讜诪讗 注讘:) 讝讻讛 谞注砖讬转 诇讜 住诪讗 讚讞讬讬 诇讗 讝讻讛 谞注砖讬转 诇讜 住诪讗 讚诪讜转讗, 讜讗讬 诪砖讜诐 讛讗 讛讜讛 诇讛注谞讬砖讜 讘住诪讜转 注讬谞讬诐 讚住讜诪讗 讞砖讜讘 讻诪转 (谞讚专讬诐 住讚:) 讗讱 讛讜讗 讚讞讛 讗讜转讜 讘砖转讬 讬讚讬诐 砖讛注谞讬砖讜 讘爪专注转 讚讞砖讜讘 讻诪转 讜讗讬谉 诇讜 讞讬讬诐 讛诪转讬讬讞住讬诐 诇讬讚 讬诪讬谉 讜讙诐 讗讬谉 诇讜 讻讘讜讚 讛诪转讬讬讞住 诇讬讚 砖诪讗诇 讻讬 讗讬谉 诇讱 讘讝讜讬 讜诪讙讜谞讛 讻诪讜 讛诪爪讜专注 讚职讘指旨讚指讚 讬值砖值讈讘 诪执讞讜旨抓 诇址诪址旨讞植谞侄讛 讜讙诐 讛讜讗 注爪诪讜 讟指诪值讗 讟指诪值讗 讬执拽职专指讗 注诇 注爪诪讜 讜讛讻诇 诪转专讞拽讬谉 诪诪谞讜 讜讝讛 讗讜诪专诐 砖讚讞讛 讗讜转讜 讘砖转讬 讬讚讬诐 注诇 砖拽诇诇讜 讘爪专注转 讜诇讗 讘住诪讜转 注讬谞讬诐!
讜谞专讗讛 诇讬 讘住"讚 讟注诪讜 砖诇 讗诇讬砖注 讛谞讘讬讗 注"讛 砖拽诇诇讜 讘爪专注转 讜诇讗 讘住诪讜转 注讬谞讬诐, 讚讗讬转讗 讘住驻专 拽讛讬诇转 讬注拽讘 讝"诇 注诇 讬讚讬 讛转讞讘专讜转 拽诇讬驻转 砖讜专 讜讞诪讜专 讘讗 爪专注转 讜诇讻谉 爪专注转 [760] 诪住驻专 砖讜专 讞诪讜专 [760] 注讚 讻讗谉 诇砖讜谞讜 注讬讬谉 砖诐. 讜讛谞讛 讛诇讜诪讚 转讜专讛 砖诇讗 诇砖诪讛 讻讙讞讝讬 讛专讬 讝讛 诪砖转诪砖 讘讬爪专 讛讟讜讘 讛谞拽专讗 砖讜专 讜讘讬爪专 讛专注 讛谞拽专讗 讞诪讜专 砖诪注专讘 讻讜讞讜转讬讛诐 讘讬讞讚 讜诇讻谉 讗讞专 砖谞讜讚注 诇讜 注转讛 砖讛讬讛 诇讜诪讚 砖诇讗 诇砖诪讛 砖诪注专讘 砖讜专 讜讞诪讜专 诇讻谉 讛诇拽讛讜 讘爪专注转 砖讛讬讗 诪住驻专 砖讜专 讞诪讜专.



讗侄讘侄谉 砖讈讜止讗侄讘侄转 转旨指诇指讛 诇讜止 诇职讞址讟旨址讗转 讬指专指讘职注指诐, 讜职讛侄注直诪执讬讚讜止 讘旨值讬谉 砖讈指诪址讬执诐 诇指讗指专侄抓 (诪诇讻讬诐 讗' 讬讘, 讻讞). 谞专讗讛 砖讛讜讗 讞讬讘专 讗讘谉 砖讜讗讘转 讙讚讜诇讛 讛专讘讛 讘转拽专讗 砖诇 讛讞讚专 砖注讜诪讚 砖诐 驻住诇 讬专讘注诐 砖讛谞讬讞讛 诇诪注诇讛 诪专讗砖 讛驻住诇 讛注砖讜讬 诪讘专讝诇 讜注讜诪讚 转讞转 讛转拽专讗 讜诇讻讱 讻讞 讛讗讘谉 诇驻讬 讙讜讚诇讛 诪砖讱 讗转 讛驻住诇 讛注砖讜讬 诪讘专讝诇 讜谞诪爪讗 诇注讬谞讬 讛专讜讗讬谉 讛驻住诇 注讜诪讚 讘讗讜讬专 讜讗祝 注诇 驻讬 砖诇讗 讬讘爪专 砖讬砖 讙讚讜诇讬诐 砖讛讻讬专讜 讘注专诪讛 讝讜 讗讱 讜讚讗讬 专讜讘 注诪讗 讚讗专注讗 诇讗 讛讘讬谞讜 讝讗转 讛注专诪讛 讜讟注讜 诇讞砖讜讘 砖讬砖 讘驻住诇 诪诪砖 讞住 讜砖诇讜诐 砖注讜诪讚 讘讗讜讬专.



诪执砖旨讈侄讘旨指讗 讗直诇执讬注侄讝侄专 讘旨侄谉 讚旨执讬谞址讗讬, 讜旨转职讞执讬谞指讛 讘旨侄谉 驻旨职专执讬砖讈指讛 讛指讬指讛 谞执拽职专指讗, 讞指讝职专讜旨 诇执拽职专讜止转讜止 '讘旨侄谉 讛指专址爪职讞指谉'. 驻讬专讜砖 砖诐 讗讘讬讜 讛讬讛 讚旨执讬谞址讗讬 诇讻谉 拽专讗讜 讗直诇执讬注侄讝侄专 讘旨侄谉 讚旨执讬谞址讗讬 讗讘诇 讘旨侄谉 驻旨职专执讬砖讈指讛 讜旨讘旨侄谉 讛指专址爪职讞指谉 讗讬谉 砖诪讜转 讗诇讜 讚驻专讬砖讛 讜专爪讞谉 拽讗讬 注诇 讗讘讬讜 讗诇讗 讛诐 砖诪讜转 注爪诪讜 讻诇讜诪专 讗讬砖 诪驻讜专砖 讗讬砖 专讜爪讞 讜讗讜诪专诐 讘旨侄谉 讛指专址爪职讞指谉 讗讜 讘旨侄谉 驻旨职专执讬砖讈指讛 讛讜讗 讻诪讜 '讘旨侄谉 诪指讜侄转 讗执讬砖讈 讝侄讛' 讜讻诪讜 '讘旨侄谉 讘旨职诇执讬旨址注址诇' 砖讛讜讗 专讜爪讛 诇讜诪专 讘谉 砖讛讜讗 讘诇讬注诇.
讜讛谞讛 砖诐 讗直诇执讬注侄讝侄专 讛讜讗 砖诐 砖谞拽专讗 讘讜 讘讬讜诐 讛诪讬诇讛 讗讘诇 砖诐 转旨职讞执讬谞指讛 讛讜讗 砖诐 讻讬谞讜讬 砖讻讬谞讜 诇讜 讗讞专 讻讱 诇讗讬讝讛 住讬讘讛 讗讝 砖诪讗 讛讬讛 讚专讻诐 诇拽专讜转 讻诇 讗诇注讝专 讘砖诐 转讞讬谞讛 注诇 砖诐 讛转讞讬谞讛 砖诇 讗直诇止拽值讬 讗指讘执讬 讘职旨注侄讝职专执讬 (砖诪讜转 讬讞, 讚) 讜讗讬讱 砖讬讛讬讛 砖诐 转旨职讞执讬谞指讛 讛讜讗 讻讬谞讜讬 砖讻讬谞讜 讗讜转讜 讘讻讱 讗讞专讬 讝讛 讜诪讞诪转 砖讛专砖讬注 讛专讘讛 讜驻讬专砖 诪讚专讻讬 讬砖专讗诇 讛讬讜 拽讜专讬谉 讗讜转讜 转旨职讞执讬谞指讛 讘旨侄谉 驻旨职专执讬砖讈指讛 专讜爪讛 诇讜诪专 诪讜驻专砖 讜诪讜讘讚诇 讜讗讞专 砖讛专讘讛 专爪讞 讞讝专讜 诇讻谞讜转讜 注诇 砖诐 讛专爪讞 砖拽专讗讜讛讜 讘旨侄谉 讛指专址爪职讞指谉.
讘专诐 拽砖讛 诪讗讬 谞驻拽讗 诪讬谞讛 诪讚讘专讬诐 讗诇讜 讚讘讗 讛转谞讗 诇讛讜讚讬注 诇谞讜 讘诪砖谞讛 讛讟讛讜专讛 砖讝讛 讛专砖注 讻讱 讛讬讛 谞拽专讗 讘转讞诇讛 讜讻讱 谞拽专讗 诇讘住讜祝? 讜谞专讗讛 诇讬 讘住"讚 诇诇诪讚讬谞讜 讛诇讻讛 讘讝讛 讚专讗讜讬 诇讻谞讜转 砖诐 诇讗讬砖 专砖注 诪诪讬谉 专砖注转讜 讻讚讬 诇驻专住诪讜 讜讻讚讬 砖讛注诐 讬砖诪注讜 讜讬专讗讜 砖讬讞讜砖讜 诇讝讬诇讜转讗 讚讬讚讛讜谉 讗诐 讬专砖讬注讜 讻讚讬 砖诇讗 讬讛讬讜 拽讜专讬谉 砖诐 诇讞专驻转诐 砖诇讗 转砖讻讞 讞讟讗转诐 诇讚讜专讬 讚讜专讜转 讜注诇 讬讚讬 讻讱 讬驻专砖讜 诪讚专讻诐 讛专注讛.



诪执砖旨讈侄诪旨值转 讬讜止住值讬 讘旨侄谉 讬讜止注侄讝侄专 讗执讬砖讈 爪职专值讚指讛, 讜职讬讜止住值讬 讘旨侄谉 讬职讛讜旨讚指讛 讗执讬砖讈 讬职专讜旨砖讈指诇址讬执诐, 讘旨指讟职诇讜旨 讛指讗侄砖讈职讻旨讜止诇讜止转 (诪讬讻讛 讝, 讗). 谞专讗讛 诇驻专砖 讘住"讚 注诇 驻讬 诪讛 砖讗诪专讜 讘讙诪专讗 (驻住讞讬诐 诪讟.) 讘转 转诇诪讬讚 讞讻诐 诇转诇诪讬讚 讞讻诐 诪砖诇 诇注谞讘讬 讛讙驻谉 讘注谞讘讬 讛讙驻谉 讚讘专 谞讗讛 讜诪转拽讘诇, 讜拽讜讚诐 讬讜住讬 讘谉 讬讜注讝专 讛讬讜 谞讝讛专讬诐 诇讬砖讗 讘转 转诇诪讬讚 讞讻诐 诇转诇诪讬讚 讞讻诐 讜讛讬讛 诇讞讻诪讬诐 讻转讘 讬讞讜住 诪爪讚 讗讘讜转诐 砖讛讬讜 讞讻诪讬诐 讚讜专 讗讞专 讚讜专 讜注讜讚 讻转讘 讬讞讜住 诪爪讚 讗诪讜转诐 砖讛讬讜 讗讘讜转 讗诪讜转诐 讞讻诪讬诐 讚讜专 讗讞专 讚讜专 讜注讜讚 讻转讘 讬讞讜住 诪爪讚 谞砖讜转讬讛诐 砖讛讬讛 讞诪讬讜 讗讘讬 讗砖转讜 讞讻诐 讘谉 讞讻诪讬诐 讚讜专 讗讞专 讚讜专 讜诇讻谉 讛讞讻诐 讛讬讛 谞拽专讗 讗砖讻讜诇 砖讛讜讗 讚讜讙诪转 讗砖讻讜诇 注谞讘讬诐 砖讬砖 讘讜 砖诇砖讛 讞诇讜拽讜转 讜讻诇 讞诇讜拽讛 转诇讜讬 讘讛 讻诪讛 讙专讙专讬诐 砖诇 注谞讘讬诐 讻谉 讛讜讗 讬砖 诇讜 砖诇砖讛 讞诇讜拽讜转 砖诇 讻转讘 讬讞讜住 讛讞讻诪讬诐 诪爪讚 讗讘讬讜 讜诪爪讚 讗诪讜 讜诪爪讚 讗砖转讜 讜驻讬专讜砖讬谞讜 讝讛 讬砖 诇讛注诪讬住讜 讘讚讘专讬 讛讙诪专讗 砖讗诪专 诪址讗讬 '讗侄砖讈职讻旨讜止诇讜止转'? 讗执讬砖讈 砖讈侄讛址讻旨止诇 讘旨讜止.



诪执砖旨讈侄诪旨值转 专址讘旨执讬 诪值讗执讬专 讘旨指讟职诇讜旨 诪讜止砖讈职诇值讬 诪职砖讈指诇执讬诐 (诪砖谞讛 住讜讟讛 讟, 讟讜). 讛讗 讚讛拽讚讬诐 讗转 专讘讬 诪讗讬专 拽讜讚诐 讻诪讛 讞讻诪讬诐 砖讛讬讜 拽讜讚诐 诪诪谞讜 讘讝诪谉 谞专讗讛 诇讬 讘住"讚 讚讘讻诇讛讜 讘讟诇 诪谉 讛专讜讘 讗讘诇 讬砖 讞讻诪讬诐 诪讜注讟讬诐 砖谞诪爪讗 讘讛诐 讗讱 诪讜砖诇讬 诪砖诇讬诐 讘讟诇讜 讙诐 诪谉 讛诪注讜讟 砖诇讗 谞诪爪讗 讗驻讬诇讜 讗讞讚 讚讜诪讛 诇讜 讘讚讘专 讝讛.
讗讬 谞诪讬 诪砖讜诐 讚诪砖诇讬诐 砖诇讜 讛讬讛 讗讜诪专诐 注诇 驻讬 讛诪讜住专 诇讝讻讜转 讘讛诐 讗转 讛专讘讬诐 诇诪拽讟讜谉 讜注讚 讙讚讜诇 诇讻讱 讛拽讚讬诐 注谞讬谉 讝讛 注诇 讻讜诇诐 讻讬 讞住专讜谞讜 谞讬讻专 讘注讜诇诐 讬讜转专 诪讻诇 讛谞讱 讚讘专讬诐 讚谞拽讬讟 讘讗讞专讬诐 讻讬 转讜注诇转 讛诪砖诇讬诐 砖诇讜 讛讬讛 诪讗讻诇 讻诇 讗讚诐.



诪执砖旨讈侄诪旨值转 专址讘旨指谉 讬讜止讞指谞指谉 讘旨侄谉 讝址讻旨址讗讬 讘旨指讟址诇 讝执讬讜 讛址讞指讻职诪指讛 (诪砖谞讛 住讜讟讛 讟, 讟讜). 讻转讘 专砖"讬 讝"诇 讝讛 诇讗 讬讚注谞讗 诪讛 讛讜讗. 讜谞专讗讛 诇讬 讘住"讚 讚讘专 讝讛 讛讜讗 诪讛 砖讗诪专讜 讘讙诪专讗 (谞讚专讬诐 诪讟:) 注诇 专讘讬 讬讛讜讚讛 砖讛讬讜 驻谞讬讜 诪讗讬专讬诐 讜讗诪专讛 诇讜 讗讜转讛 诪讟专讜谞讬转讗 驻谞讬讱 讚讜诪讬谉 诇砖转讜讬讬 讬讬谉 讗讜 诇诪诇讜讬诐 讘专讘讬转 讗讜 诇诪讙讚诇讬诐 讞讝讬专讬诐! 讜讗诪专 诇讛 讻讜诇讛讜 诇讬转谞讛讜 讘讬 讗诇讗 讞指讻职诪址转 讗指讚指诐 转指旨讗执讬专 驻指旨谞指讬讜 (拽讛诇转 讞, 讗) 注讬讬谉 砖诐. 讜拽讜讚诐 专讘谉 讬讜讞谞谉 讘谉 讝讻讗讬 讛讬讛 谞讬讻专 讛讗专转 驻谞讬诐 讛讝讗转 讘转诇诪讬讚讬 讞讻诪讬诐 讛专讘讛 讜谞专讗讛 诇讬 砖讛讬讛 诇讛诐 讗讜讚诐 讘驻谞讬讛诐 讻讗讜讚诐 砖诇 讛转讜拽注 讘砖讜驻专 讘爪讬讘讜专 讘讬讜诐 专讗砖 讛砖谞讛 讜注讬讬谉 讘住驻专 讛讻讜谞讜转 砖诐 讘住讜讚 讛讗讜讚诐 讛讝讛.



讜职讗值讬谉 讚旨讜止专值砖讈 讜职讗值讬谉 诪职讘址拽旨值砖讈 讜职讗值讬谉 砖讈讜止讗值诇 注址诇 诪执讬 诇指谞讜旨 诇职讛执砖旨讈指注值谉 (诪砖谞讛 住讜讟讛 讟, 讟讜). 谞专讗讛 诇讬 讘住"讚 讛讟注诐 讚谞拽讬讟 砖诇砖讛 诇砖讜谞讜转 讗诇讜 讻谞讙讚 诪讞砖讘讛 讜讚讘讜专 讜诪注砖讛 讻讬 讬砖 诪转注讜专专 讘诪注砖讛 讜讬砖 诪转注讜专专 讘讚讬讘讜专 讜讬砖 诪转注讜专专 讘诪讞砖讘讛 讜讛砖转讗 讻讜诇讛讜 诇讬讻讗 讗讬谉 讚讜专砖 讘诪注砖讛 讜诇讗 诪讘注讬讗 讘诪注砖讛 讗诇讗 讙诐 讗讬谉 诪讘拽砖 讘讚讬讘讜专 讜诇讗 诪讘注讬讗 讘讚讬讘讜专 讗诇讗 讗讬谉 砖讜讗诇 讘诪讞砖讘讛.
讗讬 谞诪讬 谞拽讬讟 砖诇砖讛 诇砖讜谞讜转 讻谞讙讚 砖诇砖讛 讞诇讜拽讜转 砖诇 讛诪爪讜转 讜诇讗 诪讘注讬讗 讗讜转诐 砖讗讬谉 讛砖讻诇 诪讞讬讬讘诐 讜讗讬谉 诇讛诐 讟注诐 讗诇讗 讙诐 讘讗讜转诐 砖讗讬谉 讛砖讻诇 诪讞讬讬讘诐 讗讱 讬砖 诇讛诐 讟注诐 讜诇讗 诪讘注讬讗 讗诇讜 讗诇讗 讙诐 讗讜转诐 砖讛砖讻诇 诪讞讬讬讘诐 讜讬砖 诇讛诐 讟注诐.
讗讬 谞诪讬 谞拽讬讟 砖诇砖讛 诇砖讜谞讜转 讗诇讜 讻谞讙讚 诪爪讜转 讚讗讜专讬讬转讗 讜诪爪讜转 讚专讘谞谉 讜讛讬讚讜专 诪爪讜讛 讗讬 谞诪讬 讻谞讙讚 诪砖讬讞 讘谉 讚讜讚 讜诪砖讬讞 讘谉 讬讜住祝 讜讗诇讬讛讜 讝讻讜专 诇讟讜讘 讛诪讘砖专 讟讜讘 讗讬谉 讚讜专砖 诇讝讛 讜讗讬谉 诪讘拽砖 注诇 讝讛 讜讗讬谉 砖讜讗诇 注诇 讝讛.
讗讬 谞诪讬 讻谞讙讚 讗讜转 讜讗"讜 讜讗讜转 讛"讗 砖诇 讛砖诐 讜讗讜转 讗' 砖诇 讻住讗. 讗讬 谞诪讬 注诇 讚专讱 诪讛 砖讗诪专讜 专讘讜转谞讜 讝"诇 (诇注讬诇 讚祝 诪讚.) '讛指讻值谉 讘址旨讞讜旨抓 诪职诇址讗讻职转侄旨讱指' (诪砖诇讬 讻讚, 讻讝) 讝讜 诪拽专讗 讜诪砖谞讛 '讜职注址转职旨讚指讛旨 讘址旨砖指旨讉讚侄讛 诇指讱职' 诇讱 讝讜 转诇诪讜讚 '讗址讞址专 讜旨讘指谞执讬转指 讘值讬转侄讱指' 讝讜 诪注砖讬诐 讟讜讘讬诐.
讗讜 讬讜讘谉 讘住"讚 注诇 驻讬 诪讛 砖讗诪专讜 讘讙诪专讗 驻专拽 讟' 讚砖讘转 (砖讘转 驻讟:) 诇注转讬讚 诇讘讜讗 讬讗诪专 讛拽讚讜砖 讘专讜讱 讛讜讗 诇讬砖专讗诇 诇讻讜 谞讗 讗爪诇 讗讘讜转讬讻诐 讜讬讜讻讬讞讜 讗转讻诐! 讜讬讗诪专讜 诇驻谞讬讜 专讘讜谞讜 砖诇 注讜诇诐 讗爪诇 诪讬 谞诇讱? 讗爪诇 讗讘专讛诐 砖讗诪专转 诇讜 '讬指讚止注址 转值旨讚址注' (讘专讗砖讬转 讟讜, 讬讙) 讜诇讗 讘拽砖 专讞诪讬诐 注诇讬谞讜! 讗爪诇 讬爪讞拽 砖讘讬专讱 讗转 注砖讜 '讜职讛指讬指讛 讻址旨讗植砖侄讈专 转指旨专执讬讚' (讘专讗砖讬转 讻讝, 诪) 讜诇讗 讘拽砖 专讞诪讬诐 注诇讬谞讜! 讗爪诇 讬注拽讘 砖讗诪专转 诇讜 '讗指谞止讻执讬 讗值专值讚 注执诪职旨讱指 诪执爪职专址讬职诪指讛' (讘专讗砖讬转 诪讜, 讚) 讜诇讗 讘拽砖 专讞诪讬诐 注诇讬谞讜! 讗爪诇 诪讬 谞诇讱? 注讻砖讬讜 讬止讗诪址专 讛殖'! 讗诪专 诇讛谉 讛拽讚讜砖 讘专讜讱 讛讜讗 讛讜讗讬诇 讜转诇讬转诐 注爪诪讻诐 讘讬, 讗执诐 讬执讛职讬讜旨 讞植讟指讗值讬讻侄诐 讻址旨砖指旨讈谞执讬诐 讻址旨砖侄旨讈诇侄讙 讬址诇职讘执旨讬谞讜旨 (讬砖注讬讛 讗, 讬讞) 注讬讬谉 砖诐. 讜诇讛讻讬 谞拽讬讟 砖诇砖讛 诇砖讜谞讜转 讻谞讙讚 讙' 讗讘讜转 讜职注址诇 诪执讬 诇指谞讜旨 诇职讛执砖旨讈指注值谉? 注址诇 讗指讘执讬谞讜旨 砖讈侄讘旨址砖旨讈指诪址讬执诐 砖讗诪专 讗执诐 讬执讛职讬讜旨 讞植讟指讗值讬讻侄诐 讻址旨砖指旨讈谞执讬诐 讻址旨砖侄旨讈诇侄讙 讬址诇职讘执旨讬谞讜旨!
讜谞专讗讛 诇讬 讘住"讚 讗讜诪专讜 注址诇 '诪执讬' 诇指谞讜旨 诇职讛执砖旨讈指注值谉 讛讬讗 讛讘讬谞讛 砖谞拽专讗转 '诪讬' 讻讬 住诇讬讞转 讛注讜谉 讘讛 转讛讬讛 讘住讜讚 讛讻转讜讘 讗执诐 注植讜鈥嵵棺犠曋棺� 转执旨砖职讈诪指专 讬指志讛旨 讗植讚止谞指志讬 诪执讬 讬址注植诪止讚 (转讛诇讬诐 拽诇, 讙) 诪讬 讚讬讬拽讗 讜注讜讚 砖谞讬转 讬砖 诇谞讜 诇讛砖注谉 注址诇 '讗指讘执讬谞讜旨' 砖讈侄讘旨址砖旨讈指诪址讬执诐 讻诇讜诪专 注诇 讟注谞讛 砖讬砖 诇谞讜 诪爪讚 讗讘讬谞讜 砖讘砖诪讬诐 砖讬砖 诇谞讜 讚讬谉 讘谞讬诐 讜讗讘 砖诪讞诇 注诇 讻讘讜讚讜 讻讘讜讚讜 诪讞讜诇!





讘讗专 砖讘注

诇注讜诇诐 讬注住讜拽 讗讚诐 讘转讜专讛 讜讘诪爪讜转 讻讜'. 诪讛 砖讬砖 诇讚拽讚拽 讻讗谉 讻转讘转讬 讘讞讚讜砖讬 讘驻专拽 讘转专讗 讚讛讜专讬讜转:



转爪讗 讜转专注讛 讘注讚专 讻讜'. 驻专砖"讬 转爪讗 讜转专注讛 讘注讚专 讻砖讗专 讞讜诇讬谉 讜讛讗讬 转谞讗 诇讬转 诇讬讛 讛讗 讚讗诪专讬谞谉 讘讻诪讛 讚讜讻转讬 注讙诇讛 注专讜驻讛 谞讗住专讛 诪讞讬讬诐 讜讬专讬讚转讛 诇谞讞诇 讗讬转谉 讗讜住专转讛 讻讜' 讗诪转 讛讜讗 讚讘驻专拽 讘转专讗 讚讻专讬转讜转 诪住讬拽 讛讙诪专讗 讚讛讗讬 转谞讗 住讘专 注讙诇讛 注专讜驻讛 诇讗 谞讗住专讛 诪讞讬讬诐 讜讻谉 讘讞讜诇讬谉 讘驻专拽 讗讜转讜 讜讗转 讘谞讜 诪讬讬转讬 诪砖谞讛 讝讜 讜诪讚拽讚拽 诪讬谞讛 讚诇讗 诪讬转住专讗 诪讞讬讬诐 讗讘诇 讛转讜住驻讜转 讛拽砖讜 砖诐 拽讜砖讬讗 讞讝拽讛 讛讬讗讱 诪讚拽讚拽 诪讻讗谉 讚诇讗 诪讬转住专讗 诪讞讬讬诐 讚诇诪讗 讛讬讬谞讜 讟注诪讗 讚讗讚注转讗 砖讬诪爪讗 讛讛讜专讙 诇讗 讗拽讚讬砖 讝讛 讜讗讬讙诇讗讬 诪诇转讗 讚讛拽讚砖 讟注讜转 讛讜讛 讻讬 讛讛讬讗 讚转谞谉 讘驻专拽 讘转专讗 讚讻专讬转讜转 讛诪讘讬讗 讗砖诐 转诇讜讬 讜谞讜讚注 诇讜 砖诇讗 讞讟讗 讗诐 注讚 砖诇讗 谞砖讞讟 讬爪讗 讜讬专注讛 讘注讚专 注讚 砖讬住转讗讘 讗砖诐 讜讚讗讬 讗讬谞讜 讻谉 讗诇讗 注讚 砖诇讗 谞砖讞讟 讬爪讗 讜讬专注讛 讘注讚专 讻讜' 注讙诇讛 注专讜驻讛 讗讬谞讜 讻谉 讜诪驻专砖 讘讙诪专讗 讟注诪讗 讚讗砖诐 转诇讜讬 诪砖讜诐 讚诇讘讜 谞讜拽驻讜 讜讙诪专 讜诪拽讚讬砖讜 诪住驻拽 讗讘诇 讗砖诐 讜讚讗讬 讻讬 诪拽讚砖讛 讗讚注转讗 讚讞讟讗转 诪拽讚讬砖讛 讜讗讬讙诇讗讬 诪诇转讗 诇诪驻专注 讚讛拽讚砖 讟注讜转 讛讜讛 讜讚诇诪讗 讛讬讬谞讜 讟注诪讗 谞诪讬 讚注讙诇讛 注专讜驻讛 讜诇讗 诪砖讜诐 讚诇讗 诪讬转住专 诪讞讬讬诐 讜讗注"讙 砖转讬专爪讜 讚住讘专讗 讛讬讗 讚讙诪专 讜诪拽讚砖讬 讚诇讗 诪住拽讜 讗讚注转讬讬讛讜 砖讬诪爪讗 讛讛讜专讙 拽砖讛 讘注讬谞讬 讛诇讗 讗讚专讘讛 诪注讬拽专讗 诪住拽讬 讗讚注转讬讬讛讜 砖讬诪爪讗 讛讛讜专讙 讜诇讗 讙诪专讬 讜诪拽讚砖讬 砖讛专讬 讻诇 注爪诪讛 砖诇 讛诪讚讬讚讛 讜讬专讬讚转 注讙诇讛 诇谞讞诇 讗讬转谉 讜讻诇 讛注谞讬谞讬诐 讛谞注砖讬诐 讘诪爪讜讛 讝讜 讗讬谞讛 讗诇讗 诪讟注诐 砖注"讬 讻讱 讬转讙诇讛 讛讚讘专 诪讬 讛讛讜专讙 注讚 砖讗驻讬诇讜 诪讛 砖讙讝专 讛讻转讜讘 砖讛诪拽讜诐 讗砖专 转注专讜祝 讛注讙诇讛 诇讗 讬注讘讚 讘讜 讜诇讗 讬讝专注 诇注讜诇诐 讛讬讗 谞诪讬 诪讟注诐 讝讛 砖注"讬 讻讱 讬讻讬专讜 讘讜 专讜讗讬讜 讜讬讚讘专讜 讘讜 讜讬转驻专住诐 诪讬 讛讛讜专讙 讻诪"砖 讛专诪讘"诐 讝"诇 讜讻诇 讛诪驻专砖讬诐 讜讻讘专 讗诪专讜 砖讗驻讬诇讜 转讘讗 砖驻讞讛 讜转讗诪专 驻诇讜谞讬 讛讜讗 讛专讜爪讞 诇讗 讛讬讜 注讜专驻讬谉. 讜讗驻砖专 砖诪驻谞讬 讻讱 驻住拽 讛专诪讘"诐 讝"诇 讘讛诇讻讜转 注讙诇讛 注专讜驻讛 讻讚诪砖谞转谞讜 讚拽转谞讬 谞诪爪讗 讛讛讜专讙 注讚 砖诇讗 转注专祝 讛注讙诇讛 转爪讗 讜转专注讛 讘注讚专 讻讜' 讗注"驻 砖驻住拽 砖诐 拽讜讚诐 诇讻谉 讚讻砖转专讚 诇谞讞诇 转讬讗住专 讘讛谞讗讛 讗注"驻 砖注讚讬讬谉 诇讗 谞注专驻讛. 讜诇讻讗讜专讛 拽砖讛 注诇讬讜 讛讬讗讱 讝讬讻讛 砖讟专讗 诇讘讬 转专讬 讚驻诇讬讙讬 讘讻专讬转讜转. 讗诪谞诐 诇驻讬 讛讗诪转 诇讗 拽砖讛 诪讬讚讬 讻讬 讬砖 诇讜诪专 讚住讘专 讛专诪讘"诐 讻诪讜 砖讛拽砖讜 讛转讜住驻讜转 砖讛讘讗转讬 诇注讬诇 讜讻谉 讻转讘 讛讻住祝 诪砖谞讛 讚住讘专 讛专诪讘"诐 讚讙诪专讗 诇驻讜诐 诪讗讬 讚住"讚 讚讙诪专 讜诪拽讚讬砖 讘讻诇 讙讜讜谞讗 讗住讬拽 诪讗讬 讚讗住讬拽 讚诪转谞讬转讬谉 驻诇讬讙讗 讜住讘专讗 讚讗讬谞讛 谞讗住专转 诪讞讬讬诐 讜诇讗 讗诪专讬谞谉 讚讗讚注转讗 砖讬诪爪讗 讛讛讜专讙 诇讗 讗拽讚砖讬讛 讚诇讗 诪住拽讬 讗讚注转讬讬讛讜 砖讬诪爪讗 讛讛讜专讙 讗讘诇 诇驻讜诐 拽讜砖讟讗 讗讬讻讗 诇诪讬诪专 讚诪转谞讬转讬谉 谞诪讬 住讘专 讚讬专讬讚转讛 诇谞讞诇 讗讜住专转讛 讜讗注"驻 讻谉 讗诐 谞诪爪讗 讛讛讜专讙 讗驻讬诇讜 讗讞专 砖讛讜专讬讚讜讛 诇谞讞诇 转爪讗 讜转专注讛 讘注讚专 诪砖讜诐 讚讗讚注转讗 砖讬诪爪讗 讛讛讜专讙 诇讗 讗拽讚砖讜讛 砖讛专讬 讘讗诪转 诪注讬拽专讗 诪住拽讬 讗讚注转讬讬讛讜 砖讬诪爪讗 讛讛讜专讙 诪讟注诐 砖驻讬专砖转讬 讜注讜讚 砖讛专讬 讚讘专 诪爪讜讬 讛讜讗 砖讬诪爪讗 讛讛讜专讙 讛诇讻讱 谞拽讟讬谞谉 讚讬专讬讚转讛 诇谞讞诇 讗讜住专转讛 讜谞拽讟讬谞谉 讘诪转谞讬转讬谉 讚谞诪爪讗 讛讛讜专讙 注讚 砖诇讗 谞注专驻讛 讛注讙诇讛 转爪讗 讜转专注讛 讘注讚专 诪砖讜诐 讚讗讚注转讗 砖讬诪爪讗 讛讛讜专讙 诇讗 讗拽讚砖讛 讜讛砖转讗 讛讗 讚驻专砖"讬 讜讛讗讬 转谞讗 诇讬转 诇讬讛 讛讗 讚讗诪专讬谞谉 注讙诇讛 注专讜驻讛 谞讗住专转 诪讞讬讬诐 讻讜' 讗讬谞讜 诪讜讻专讞:



讬讜讞谞谉 讻"讙 讛注讘讬专 讛讜讚讬讬转 诪注砖专 讻讜'. 讗诇 转讟注讛 诇驻专砖 讚讛讗讬 讬讜讞谞谉 讻"讙 讛讜讗 砖砖讬诪砖 讘讻讛讜谞讛 讙讚讜诇讛 砖诪讜谞讬诐 砖谞讛 讜诇讘住讜祝 谞注砖讛 爪讚讜拽讬 讗诇讗 讛讜讗 砖讛讬讛 讗讞专 砖诪注讜谉 讛爪讚讬拽 讜讻讱 讛诐 讚讘专讬 讛专诪讘"诐 讝"诇 讘专讬砖 驻专拽 讟' 诪讛诇讻讜转 诪注砖专:





砖注专讬 转讜专转 讘讘诇

(诪讝 讗 诪砖谞讛) 诪砖专讘讜 讛专爪讞谞讬谉 讘讟诇讛 注讙诇讛 注专讜驻讛.鈥斪樧⒆炞� 诇驻讬 驻砖讜讟讜 谞专讗讛 砖讛讜讗 诪讚讻转讬讘 "讻讬 讬诪爪讗" 驻专讟 诇诪爪讜讬, 讜讻谉 诪讘讜讗专 讘讬专讜砖诇诪讬 专驻"讟: 讻讬 讬诪爪讗 诇讗 讘砖注讛 砖讛谉 诪爪讜讬讬谉. 讜注讬' 注专讱 诪诇讬谉 注专讱 讗"讬 讗讜转 讟"讜, 砖讻转讘 讟注诐 讗讞专 诪砖讜诐 讬砖讜讘 讗"讬 砖讛谞讞诇 讗住讜专 诇讝讜专注讜 讜讗讬谞讜 诪讞讜讜专.

